

**Komuna e Klinës**

**Kuvendi i Komunës**

**01Nr\_\_\_\_\_\_\_\_\_\_\_\_/2019**

**Klinë, 31. 01. 2019**

**EKSTRAT-PROCESVERBAL**

**I Seancës së I-rë, të rregullt, të punës së Kuvendit të Komunës së Klinës, mbajtur më 31. 01. 2019, filluar në ora 10:00, në sallën e Kuvendit të Komunës.**

Seanca e parë e Kuvendit të Komunës së Klinës e mbajtur me datë 31 Janar 2019, në mungesë të kryesuesit z. Fadil Gashi, u kryesua nga anëtari më I vjetër I Kuvendit, z. Zeqir Morina. Z. Morina pasi përshëndeti kryetarin e Komunës, z. Zenun Elezaj, nënkryetarin , z. Besim Hoti, drejtorët e Drejtorive, përfaqësues i Policisë, përfaqësuesit e KFOR-it, OSBE-së, OJË-ve, anëtarët e Kuvendit dhe gjithë të pranishmit në sallë, shpjegoi arsyen e mungesës së kryesuesit, z. Fadil Gashi, në punimet e kësaj seance. Gjithashtu z. Morina I uroi të gjithë për një vit të mirë dhe të mbarë. Ai me ndihmën e stafit të zyrës për punë të Kuvendit konstatoi se janë gjithsejtë prezent, 26 anëtarë të Kuvendit nga 27 sa janë të mandatuar dhe se seanca mund të vazhdoi punimet. Pas këtij konstatimi, kryesuesi, prezantoi

RENDIN E DITËS si në vijim:

1. Arsyetimi i mungesave,

2. Shqyrtimi dhe miratimi i procesverbalit të seancës së kaluar,

3. Pyetje dhe përgjigje,

4. Raporti ekonomiko-financiar për zbatimin e planeve investuese të Komunës për

 gjashtëmujorin e II-të të vitit 2018 (raporton Kryetari i Komunës),

5. Shqyrtimi dhe miratimi i rekomandimeve të Komitetit për Politikë dhe Financa,

6. Shqyrtimi dhe miratimi i Raportit Financiar i Komunës për vitin 2018 (ref. Drejtori i

 FEZH),

7. Shqyrtimi i rekomandimeve të KPF për procesverbalin e Takimit me Qytetar të datës

 18.12.2018,

8. Shqyrtimi dhe miratimi i Planit të Veprimit për Transparencë në Komunë për vitin 2019

 (ref. Zyrtari për Informim),

9. Shqyrtimi dhe miratimi i Propozim-vendimit për mos dhënie të pëlqimit nga Komuna,

 për ushtrimin e veprimtarisë afariste-gurore me minim (gurthyesve) (ref. Drejtoria e

 Bujqësisë dh Zhvillimit Rural),

10. Shqyrtimi dhe miratimi i Propozim-vendimit për formimin e Komisionit për shpalljen e

 Sportistit të Vitit 2018, AD HOC (ref. Drejtoria e KRS),

11. Shqyrtimi dhe miratimi i Propozim-vendimit për zëvendësimin e anëtarit të Komitetit

 për Komunitete nga komuniteti serb ( Suzana Smigiq me Tanja Kostiq),

12. Interpelanca për Drejtorinë e Urbanizmit dhe Mbrojtjes së Mjedisit nga IPK-Gjokë Lleshaj.

**Pas vënies në aprovim të rendit të ditës, me 26 vota PËR, aprovohet.**

**Pika 1 e Rendit të Ditës: Arsyetim i Mungesave.**

Kryesuesi, z. Morina, arsyeton mungesën e kryesuesit z. Fadil Gashi dhe kalon në pikën e dytë të rendit të ditës.

**Pika e 2-të e rendit të ditës: Shqyrtimi dhe miratimi I procesverbalit nga seanca e kaluar.**

**Për procesverbalin e seancës së kaluar nuk kishte asnjë nga anëtarët e kuvendit asnjë vërejtje dhe si i tillë pas vënies në miratim, aprovohet me 26 vota PËR, asnjë kundër dhe asnjë abstenim.**

**Pika e 3-të e rendit të ditës: Pyetje dhe Përgjigje**

**z. Enver Berisha:** Faleminderit kryesues, përshëndetje për të gjithë. Është një kohë e gjatë që ne si asamblistë nuk kemi informacion rreth gjendjes së ujit të pijes në Komunën tonë. Unë sot po kërkojë nga drejtori i Shërbimeve Publike, që në seancën e radhës të na i sjell të gjitha analizat e ujit të pijes për komunën tonë, për vitin 2018.

**z. Zenun Elezaj, kryetar i Komunës:** Pyetja është më vend. Duhet kohë që të kompletohen analizat për tërë vitin prandaj më të drejt u kërkua që të sjellën në seancën e ardhshme.

**z. Tunë Dedaj:** Përshëndetje kryesues, përshëndetje kryetar i Komunës dhe gjithë të pranishmit në sallë. Kam një pyetje për drejtorin e Arsimit. Fillimisht ju njoftoi se unë jam, kryetar i këshillit të prindërve në Komunë. I kam përkrahë vazhdimisht mësimdhënësit, kam konsideruar që ata kanë të drejt për grevë me qëllim të ngritjes së pagave të tyre, por nuk mund t`i përkrahu në këtë vazhdimësi të grevës së tyre, pasi që u bënë tre javë që nxënësit po humbin procesin mësimor. Tanimë besoi që pas një greve kaq të gjatë dhe të dëmshme qëndron motivi politik i SBASHK-ut dhe jo qëllimi i vërtetë –ngritja e koeficientit. Prandaj pyetja e ime për drejtorin e arsimit është se a ka ndërmarr ndonjë veprim, aktivitet që ti bind mësimdhënësit për ndërprerjen e grevës dhe fillimit të procesit mësimor?

**z. Arben Limanaj, drejtor i DKA:** Përshëndetje të gjithëve. Sa i përket pyetjes së anëtarit të Kuvendit, z. Tunë Dedaj, mund të them se grevën e ka organizuar SBASHK-u. Ne, kemi qenë në kontakt të vazhdueshëm me këshillin grevist në nivel komunal, po ashtu edhe me këshillin e prindërve. Ne e kemi përcjellë grevën dhe kemi raportuar Ministrisë së linjës. Për të tjerat se a është mision apo objektiv i politikës apo personave të tjerë, unë nuk mund të jap përgjigje, nuk jam i thirrur për të dhënë përgjigje të tillë. Mendoi që përgjigjen duhet kërkuar diku tjetër.

**z. Sefa Morina:** Kam një shqetësim në lidhje me vendosjen e tabelave të rrugëve nëpër fshatra. Fjalën e kam për Bashkësinë lokale ku unë jetoi. Atje ka pas përplasje edhe mes qytetarëve. Pra, është një shqetësim që ka pasur mundësi të ketë pasoja. Disa nga tabelat janë hequr në lagje. Janë deponuar 22 nënshkrime dhe sa kam unë informacione, edhe kryetari i Komunës ka pritë në takim një grup qytetarësh nga kjo lagje, rreth këtij problem. Është formuar një komision nga ne, këtu në Asamble, por nuk ka punuar ai komision. Aty ku ka pas problem, nuk është dashtë me u vendosë tabelat. Është dashtë me punu ai komision e pastaj me marr vendim Asambleja komunale, por nuk është përfill ai komision. Ju keni qenë kryetar i Komisionit, z. Morina, dhe besoi e dini që juve ju fajësojnë në shumicën e rasteve për problemet e krijuara atje. Për ta përmbyllur në fund me një fjalë relaksuese: Të paska hije për kryesues të kuvendit.

**z. Zeqir Morina, kryesues:** Unë kam qenë pjesë e grupit që jemi marr me sistemin e adresave, emërimin e rrugëve, grup prej 9-të anëtarëve dhe unë kam qenë kryetar i komisionit. Kemi bërë një punë tepër të mundimshme dhe të gjatë. Jemi vonuar në proces, me gjithë përpjekjet për më bërë më të mirën e mundshme. Për rastin konkret, tek lagjja “Sefaj”, me udhëzimin administrative nuk lejohet të emërohen me mbiemra rrugët. Edhe kur është bërë kërkesa për këtë emërim, jua kam shpjeguar që nuk është e lejuar të emërohet rruga me mbiemër, në këtë rast, “Sefaj”, por të sjellët një emër si propozim. Dy kërkesa kemi pasur për atë lagje dhe ne si komision kemi vendosë që në njërin rast të vendoset për emrin “Haki Morina”, Haki Morina i vrarë në ushtrinë Jugosllave ndërsa për kërkesën tjetër “Sefaj”, nuk lejohet me udhëzim administrativ.

**z. Sefa Morina:** Nuk është lagja “Sefaj”, por lagja “Sefa”.

**z. Zeqir Morina, kryesues:** Ju kërkesën mund ta bëni. Është komisioni I formuar për shqyrtimin e kërkesave dhe ankesave i cili do t’i shqyrtojë të gjitha këto pasi të përfundojë procesi i vendosjes së tabelave.

**z. Gjokë Lleshaj:** Faleminderit kryesues. Ju përshëndes të gjithëve. Dua të lidhem shumë shkurt rreth emërimit të rrugëve. Këtu ka punuar një komision. Janë dhënë propozimet e banorëve vendor dhe si proces për mua është i mbyllur. Por, unë kam një pyetje për drejtoreshën e Kadastrit: A është duke u zbatuar shënjimi i rrugëve, në vendin e duhur dhe në gjatësinë e duhur, sipas vendimit të asamblesë? Unë mendoi që nuk janë duke u zbatuar siç duhet. Kjo është kompetencë e Komunës dhe përgjegjësia është e Komunës. Dhe një pyetje të dytë për drejtorin e shërbimeve publike: A keni marr pjesë në garën “Ta pastrojmë Kosovën” dhe cili është suksesi I arritur?

**znj. Njomëza Grabanica, drejtore e Kadastrit:** I Nderuar Gjokë, Po është duke u zbatuar 100%. Unë ë e di që ju keni problemin tek emri I rrugës “Lesh Gjon Lleshi” që keni thënë se rruga është e gjatë deri tek hyrja e Ranocit. E vërteta është se kodi I rrugës tuaj përfundon aty ku është vendosë tabela. Kemi pasur takim në zyre edhe me kushërinjtë e tu dhe ata I kanë pa hartat, vendimet dhe të gjitha. Pra, është duke u zbatuar shenjëzimi, 100% sipas vendimeve dhe hartave. Edhe një gjë në fund, në lidhje me emërimin “Sefaj’, nuk mund të vendoset “Lagja-Sefaj”, por mund të emërohet “rruga-Sefaj”.

**z. Gjokë Lleshaj:** E nderuara drejtore. Në lidhje me emërimin e rrugëve nuk dua të debatoi. Por në lidhje me rrugën “Lesh Gjon Lleshi”, me kompetencë të plotë po ta them se ajo është 1280 metra e gjatë dhe fillon prej Zllakuqani deri në rrugën e Ranocit tek varrezat, është me hartë dhe jo ashtu siç e keni vënë ju vetëm 600 metra. Dil e mateni me hapa nëse nuk keni metër. Pastaj, është vendosë vetëm një sinjalizim rruge, pavarësisht se rruga është e gjatë prej Kline deri në Zllakuqan. Ndoshta në mungesë të mjeteve nuk e keni përsëritë sinjalizimin , pajtohem nëse është kështu. Por, mos thuaj që është zbatuar 100% si në hartë rruga “Lesh Gjon Lleshi”, sepse 1280 metra e ke gjatësinë e asaj rruge e jo 600.

**znj. Njomëza Grabanica, drejtore e Kadastrit**: Unë nuk I kam bërë këto rrugë e as këto harta. Procesin e kam zbatuar siç ka ardhur nga Agjencioni Kadastral. As nuk I kam vendosë unë dhe as që do ti vendosi, ashtu siç nuk do të dal ti mati me hapa. Dil ti Gjokë dhe mati me hapa se e ke më afër. Sa I përket a kemi a nuk kemi mjete, ju njoftoi se 220 mijë euro janë të fituara nga Norvegjezët të cilët e kanë hap vet tenderin dhe ia kanë dhënë kompanisë “Malësia”. Agjensioni Kadastral ka vendosë se ku të vendoset tabela. Nëse ke problem me mungesë të tabelave, shko tek Norvegjezët dhe te kompania “Malësia” dhe pyeti ata.

**z. Zeqir Morina,** kryesues: Secilin kod të rrugëve e ka vendosë Agjencioni Kadastral jo Komuna e Klinës. Ne kemi vendosë vetëm për emrat e rrugëve.

**z. Zenun Elezaj, kryetar I Komunës:** Dëshiroj të lidhem pak në debat, por jo për emërimet e rrugëve sepse ju e dini që ky është vendim I vitit 2015. Dua të them se ne jemi ata që I bëjmë zgjidhje çdo shqetësimi të qytetarëve. Kemi formuar një Komision për këtë çështje, I cili do të merret me të gjitha ankesat e arsyeshme dhe të paarsyeshme. Por, në kontekstin e projektit të Tabelave, kodimin, vendosjen e koordinatave dhe digjitalizimin e të dhënave të rrugëve, ta keni të ditur që është në kompetencën e Agjencionit Kadastral. Ne si Komune jemi vetëm monitorues të projektit. Shqetësimi I juaj, Gjokë, dhe I çdo njërit, ka me u marr parasysh dhe ka me u adresuar. Por, ta keni të ditur që ne nuk jemi duke e bërë implementimin e këtij projekti. Jemi vetëm monitorues.

**z. Ibër Elezi, drejtor i Shërbimëve Publike:** Ju përshëndes të gjithëve. Në përgjigje të pyetjes që u bë pak më herët nga Gjokë Lleshaj, rreth aksionit “Ta pastrojmë Kosovën”, mund të them që kemi qenë pjesë e këtij aksioni dhe kemi qenë ndër më të suksesshmit. Kemi marr përgëzime edhe nga vet Kryeministri I cili herën e fundit ka marr pjesë tek ne pikërisht për shkak të suksesit që kemi treguar. Gjatë vitit të kaluar kemi organizuar tre aksione për pastrim ku janë hequr rreth 30 deponi në tërë territorin e Komunës e posaçërisht rreth rrugës magjistrale Pejë-Prishtinë. Kemi gjithashtu edhe një grup punues I cili përbëhet nga drejtorët e drejtorive dhe drejtorëve të shkollave të cilët e kanë dhënë kontributin e tyre maksimal. Qëllimi I pyetjes qysh e kuptova unë është tek shpërblimi. Thënë të drejtën edhe unë jam i befasuar pse nuk jemi shpërblyer dhe as nuk na e kanë bërë me dije pse nuk jemi shpërblyer. Sidoqoftë, për ne është më rendësi që punë të kryhet dhe nuk i kemi prioritet shpërblimet.

**z. Isa Ibishi:** Përshëndetje për të gjithë. I kam tre pyetje, që të tri për kryetarin. 1. Rreth datës 10-11 janar, një kombi ka pas një problem tek ura në lagjen “Mustafa” në Ujmirë, ku treni e tërheq me **kavo,** kombin. Ky rast ka qenë I pasqyruar edhe nëpër mediat tona. Nuk dua as ta mendoi se çfarë fatkeqësie ka pasur mundësi të ndodhë aty. Kanë qenë 30 mijë euro te dedikuara për atë urë dhe sa e dijë unë patën filluar edhe punimet. Pse ka mbetur pa u përfunduar ai projekt? 2. A është duke u punuar rreth varrezave të qytetit. Jam në dijeni që janë nda 40 mijë euro për 2019, po kërkoi një vëmendje të veçantë rreth këtij projekti sepse çdo vonesë në realizimin e tij është në dëm të qytetarëve të Klinës. Dhe pyetja e tretë: Çështja e rrymës-KEDS-KEC. E dijë që nuk është kompetencë e Komunës. Por është mirë me menduar për një qasje ndryshe ndaj tyre. Nuk mund ta lejojmë që të sillen kështu siç po sillen ata me qytetarët.

**z. Zenun Elezaj, kryetar i Komunës**: E kam një referim pak më vonë dhe po rezervohem që ti them në atë Referim edhe dobësitë edhe vërejtjet e mija. Në lidhje me projektin e urës tek lagja “Mustafa”, është shpallë tenderi dhe fituesi i tenderit. Ka filluar punimet kompania por nuk ka arritur që ti përfundoi me kohë. Është shqetësim edhe i imi i vazhdueshëm. E kemi thirrur kompaninë dhe sikurse disa kompanive të tjera që nuk kanë arritur me i përfunduar projektet ju kemi dhënë paralajmërime edhe pse kanë akoma afat në planin dinamik të punëve, për ti përfunduar punimet. Jemi duke bërë përpjekje që të kryhet sa më shpejt ajo urë me gjithë modifikimet që janë duke u bërë shkaku I sigurisë së nevojshme. Për varrezat e qytetit, është planifikim I këtij viti. Unë e kam ftuar arkitektin e Komunës i cili ka hartuar një propozim. Për këtë projekt kam bërë takime me bashkësitë fetare dhe kemi diskutuar hollësisht. Propozimi është i gatshëm në pritje të miratimit të Qeverisë. Kush është I interesuar mund të vijë që ta shikoi. Është një propozim vërtetë i mirë. Autor i referencave të projektit është Visar Boja. Besoi që ka me dalë një projekt I mirë me mundësitë buxhetore që i kemi. Ndërsa, sa I përket Energjisë Elektrike. Kam bërë të pamundurën. Dy herë e kam takuar drejtorin gjeneral të KEDS. Ata janë shumë neglizhentë. Herën e fundit I kërkova që të zëvendësoi një trafo në stacionin e pompave në Sferkë. Nuk kemi mundësi, më thanë. “Për keqardhje vërtetë, sepse çdo qytetari në Komunë të Klinës nëse do ti kërkoja që ta zëvendësonte këtë trafo, do të kishte mundësi dhe do ta bënte”, edhe këtë ja thash. Jam në përgatitje të një shkrese shumë përmbajtjesore, ku do ti evidentoi të gjitha dobësitë, shkeljet, neglizhimet dhe problemet e shkaktuara nga KEDS. Do të ja dërgoi Rregullatorit të Energjisë, Kryeministrit dhe të gjitha niveleve të tjera relevante. Kjo është mundësia e ime. Mundësi tjetër do të ishte nëse me miratimin e juaj dhe në bashkëfinancim me qytetarë të bëjmë diçka në zgjidhjen e problemit të qytetarëve sa i përket Energjisë Elektrike. E kam thënë edhe më herët; jam I gatshëm që të protestoi bashkë me qytetarët kurdo që ata ta thirrin një protestë.

**z. Petrit Palushaj:** Përshëndetje për të gjithë. Kam një pyetje për drejtorin e Drejtorisë së Kulturës. Këtë pyetje e kam bërë edhe më herët por, drejtori e paska sjellë një raport që sipas mendimit tim është I mangët. Kërkoj nga drejtori në fjalë që në seancën tjetër të na I sjell kontratat dhe shpenzimet në detaje e jo kështu siç I ka sjellë.

**z. Skënder Merturi,** drejtor I Kulturës, Rinisë dhe Sportit: Përshëndetje të gjithëve. Raporti ka ardhur si rezultat I kërkesës prej KPF-së. Është përgatitur një raport në mënyrë të shkurtër por të gjitha detajet I kam me vete, e të cilat mund të ulemi dhe ti shikojmë. Është material shumë I madh për me e sjellë në asamble. Ky raport është hartuar në bazë të raporteve që I kanë bërë klubet. Janë disa mangësi në raport pasi që klubet nuk I kanë sjell raportet por të gjitha pagesat, kontratat etj., që klubet I kanë bërë gjatë 2018 janë të përfshira në raport. Mund të ti jap materialet e detajuara ti shikosh pa asnjë problem, por që ti sjell në asamble është goxha material i madh.

**z. Petrit Palushaj:** Zoti Merturi, unë nuk po ti kërkoi ato raporte individualisht që të mi japësh. Po kërkoi që ti sjellësh në Asamble sepse ka edhe anëtarë të tjerë të Kuvendit që është I interesuar që të njihet me ato dokumente.

**z. Zenun Elezaj, kryetar i Komunës**: Nëse mundem pak të ndihmoj në këtë pyetje. Në qoftë se ka dyshime për ndonjë gjë në lidhje me këtë raport dhe këto kërkesa të bëra është mirë me u ngrit një komision dhe komisioni ta bëjë një raport. Përndryshe çdo njëri ka mundësi në qasje të dokumenteve pa asnjë pengesë.

**z. Valmir Bacaj:** Përshëndetje të pranishëm. Unë kam një pyetje për drejtorin e Arsimit: A planifikoni të angazhoni asistent për klasat ku vijohet mësimi nga nxënësit me nevoja të veçanta? Në disa Komuna angazhimin e asistentëve në procesin e mësimit për nxënësit me nevoja të veçanta e ka përkrahë Ministria.

**z. Arben Limanaj, drejtor i Arsimit:** E kemi marr edhe ne si drejtori e Arsimit një shkresë nga Ministria që ti përkrahim këtë kategori të nxënësve. Aktualisht kemi dy klasë me nënës me nevoja të veçanta. Mund të llogarisim që me fillimin e vitit të ri shkollor të angazhojmë ndonjë asistent për ndihmë këtyre nxënësve. Pra kësaj kërkese të Ministrisë ne duhet të i përgjigjemi pozitivisht gjithsesi.

**znj. Saranda Elezi:** Përshëndetje për të gjithë. Kam një pyetje për drejtorin e Administratës. Përgjigjen mund të na e jep sot ose në seancën e ardhshme. Jemi të interesuar për informim në pika të shkurtra lidhur me regjistrimin e pasurisë së Komunës po ashtu edhe për zyrat e OJQ-ve dhe partive politike që janë të përfaqësuara në Kuvendin e Komunës.

**z. Binak Sylaj, drejtor i Administratës**: Përshëndetje për gjithë të pranishmit. Faleminderit Saranda për pyetjen e bërë. Ne kemi komisionet e formuara për regjistrimin e pasurisë, komisione që ju ka vazhduar mandate dhe deri në fund të muajit të ardhshëm do ta sjell raportin gjeneral. Ndërsa për pasurinë brenda objektit, raportin, e kemi të gatshëm dhe mund të jua sjell në seancën e radhës.

**z. Enver Gashi:** Përshëndetje të gjithëve. Dëshiroi të bëjë një pyetje për drejtorin e Financave: Pse komitetet konsultative nuk po paguhen kur dihet se është një vendim I Kuvendit që të paguhen ato?

**z. Aziz Desku, drejtor I FEZH:** Ne I kemi vendimet e Kuvendit për pagesë të të gjitha Komiteteve të themeluara por me përjashtim të Komiteteve obligative, komitetet e tjera konsultative po kemi vështirësi që t’i paguajmë. Po i dërgojmë vazhdimisht në departamentin e thesarit-respektivisht në atë të pagave por po kthehen të pa realizuara. Po thirren në një vendim që duhet të paguhet vetëm Komitetet Obligative. E di që ka laramani në mes të Komunave. Disa kanë depërtuar dhe i kanë fut në sistem të pagesave ndërsa ne do të vazhdojmë me përpjekje të vazhdueshme. Në ditët në vazhdim, do të shkoi personalisht në departamentin e pagave dhe të marr një përgjigje konkrete se pse nuk po realizohen këto pagesa.

**z. Besart Hoti:** Përshëndetje për të gjithë. Unë kam një shqetësim të qytetarëve për drejtorinë e shëndetësisë. Orari që është caktuar për kujdestarinë e barnatoreve nuk është duke u respektuar. A I ka inspektuar drejtoria e shëndetësisë këto barnatore, sepse pas orës 22, asnjë nuk punon?

**z. Hekuran Sejdiu, drejtor i Shëndetësisë:** Përshëndetje për të gjithë. Ne si drejtori e shëndetësisë e hartojmë orarin e barnatoreve kujdestare prej Marsit të vitit të kaluar dhe e shpërndajmë çdo muaj tek barnatoret private. Pjesa e monitorimeve të këtyre orareve nuk është pjesë e jona, është punë e inspektoratit të Komunës. Jemi duke bërë përpjekje që ta stabilizojmë këtë orar të kujdestarisë dhe ka elemente të këtij stabilizimi. Sido që të jetë, Drejtoria e Shëndetësisë e përpilon orarin ndërsa pjesa tjetër nuk është në kompetencat tona.

**z. Besart Hoti:** Nëse nuk respektohet orari i kujdestarisë, ose merrni masa ose anuloni krejt atë orar.

**z. Hekuran Sejdiu, drejtor i Shëndetësisë:** Ne nuk jemi ata që vendosim për respektimin e orareve të kujdestarisë. Ne vendosim për përpilimin e orarit sipas rregullores komunale për biznese. Në këtë rast të gjitha barnatoreve që veprojnë në Komunën tonë.

**z. Elvira Sejdiu:** Përshëndetje për të gjithë. Kam një pyetje për drejtorin e Administratës e që është shqetësim I një qytetareje të Klinës. Familjarja , bashkëshorti I të cilës ka pas biznes nga viti 1991 deri në vitin 1999, biznesi ka qenë kontribut dhënës për këto vite. Tani bashkëshortja në fjalë kërkon që t’i rregulloi dokumentacionin për çështje të pensionit. Por nuk gjendet asnjë dokument. Përgjigjja që ka marr është se ka humb dokumenti që tregon se ky biznes ka qenë kontribut dhënës për gjithë ato vite. Shqetësimi i saj është se kujt t’i drejtohet që të pajiset me një vërtetim a dokument relevant që tregon se biznesi ka funksionuar si kontribut dhënës në ato vite të cekura më parë.

**z. Binak Sylaj, drejtor i Administratës:** Unë e kuptoi shqetësimin e që qytetarët e adresojnë përmes asamblistëve dhe konsideroi që veprojnë në mënyrë të drejt. Shqetësimi I tyre është se nuk mund të gjinden dokumentacione përkatëse për kontributet që I kanë paguar në kohën e paraluftës. Është e vërtetë që këtë shqetësim e bartin qytetarët në përgjithësi. Për dokumentacionin si në sektorin publik ashtu edhe privat, nuk mund të jap sqarime për arsye se ato dokumentacione janë mbajtur në regjion. Ne kemi shënime për bizneset e regjistruara që kanë vepruar por për kontributet e tyre nuk kemi shënime. Ato gjinden ne regjionin e Pejës. Po e them këtë duke u bazuar në rastet e ndryshme të kërkesave të njëjta të qytetarëve të Komunës sonë. Pra, e vetmja mundësi që ti ndihmoj qytetarët tanë për këtë lloj shqetësimi është që edhe nëpërmjet juve , ata qytetarë ti udhëzoni që këto dokumente ti kërkojnë në zyrat e AKP-së në Pejë. Agjenci kjo që i ka zyrat afër stacionit të trenit në Pejë.

**z. Enver Berisha:** Unë në pjesën e parë kam një rekomandim. Na është bërë shprehi që në disa seanca radhazi të merremi me çështjen e emërtimit të rrugëve. Ne në seancën e kaluar kemi vendosë që kjo të mos vije në asamble derisa të përfundoi komplet procesi. E kemi formuar një Komision për ankesa dhe secili qytetarë që ka shqetësime është mirë që ti drejtohet Komisionit. Pas analizës dhe vlerësimit që bëhet nga ana e Komisionit, le të na vije raportoi në Asamble. Kam një pyetje për kryetarin në lidhje me varrezat. A ka filluar ekzekutimi I pagesa për shpenzimet e varrimeve në rastet e vdekjeve? E kemi nxjerr një vendim dhe e kemi përkufizuar një shumë por nuk kam informata nëse ai vendim po gjen zbatim. Dhe e fundit, në lidhje me debatin në mes të asamblistëve për çështjen e kompetencave të inspektimit të orarit të kujdestarisë së barnatoreve, mendoi që pavarësisht në është kompetencë e Drejtorisë së Shëndetësisë apo e Inspektoratit, është kompetencë e ekzekutivit dhe do të duhej të trajtohej si çështje në mbledhjet e bordit të drejtorëve.

**z. Zenun Elezaj, kryetar i Komunës:** Unë nuk mund të ndërhyj tash e të them se ai e ka mirë e ai se ka mirë. Nuk i diskutoi shprehjet individuale, por përgjegjësinë e institucionit të caktuar duhet që edhe Asamblisti me e kuptuar. Në këtë rast është përgjegjësi e Inspektoratit dhe gjithsesi përgjegjësi e imja, pajtohem plotësisht. Është goxha sfiduese, pavarësisht se jemi duke u marrë më këtë problematike, sepse ka rezistencë. Ne e kemi vendosë telefonin kujdestarë për barnatoret që nuk e respektojnë orarin e kujdestarisë, ky numër telefoni është publik i vendosur në QKMF dhe ne edhe me sugjerimin e Asamblistit do të bëjmë angazhim shtesë për këtë çështje. Sa i përket ekzekutimit të pagesave për shpenzimet e varrimeve, për vitin e kaluar e dini që nuk kemi pasur mjete. Këtë vit ka mjete dhe duhet gjetur forma për të bërë pagesat. Po bëjmë përpjekje që ajo procedurë me e lejuar nga ASHP-ja për bashkësitë fetare, sepse është kontratë një burimore. Disa komuna janë duke e kryer këtë obligim por me nga pak shkelje. Ndërsa ne po bëjmë përpjekje që këtë vit ta kryejmë pa shkelje këtë obligim ndaj qytetarëve.

**z. Xhevgjet Berisha:** Përshëndetje për të gjithë. Unë I kam tre pyetje. Të fundit e kam më të koklavitur për të cilën kërkoi mirëkuptim. 1. Gjithmonë kemi thënë se objektet e banimit bashkë me bizneset e kateve përdhese i janë ofruar shumë rrugës së qarkullueshme për qytetarët dhe makina. Tani Operatorët ekonomik kanë filluar ti zgjerojnë akoma më shumë hapësirat e biznesit. A kanë leje këto biznese për zënien e këtyre hapësirave-trotuareve? 2. Shumë qytetarë, përfitues të banesave për kategoritë e dala nga Lufta e UÇK-së dhe rastet sociale, kërkojnë të dinë se cila është arsyeja e mos sistemimit të tyre në banesat e ndara për ta pasi që të gjitha afatet për ankesa tashmë kanë kaluar. Dhe pyetja e tretë: Cila është arsyeja që z. Zafer Gashit, doktor shkence në Mjekësi dhe biokimi I cili është edhe anëtarë i Komitetit për shëndetësi, nuk iu ka lejuar me ju drejtuar Asamblesë? A është e ndaluar me ligj? Po ashtu, ajo që u diskutua për punën e mos respektimit të orareve të kujdestarisë së barnatoreve, me qëllimin e të mirës së qytetarëve, ekzekutivi bashkë me operatorët ekonomikë të ulen dhe të bisedojnë dhe gjithashtu në këtë orar të kujdestarisë të futet edhe farmacia që funksionon Brenda objektit të QKMF-së. A ka kompetenca që në bazë të ligjit për qeverisje lokale të urdhërohen këto barnatore që të mbajnë kujdestari kur dihet se rrezikshmëria është e madhe në këto kohë kur po plaçkiten banka, markete etj.

**z. Zenun Elezaj, kryetar i Komunës:** Sa i përket lejeve të lokaleve për zgjerim të hapësirave do të dëshiroja të kishte konkrete të dhëna për cilat është fjala. (këtu ndërhynë asamblisti Xhevgjet Berisha dhe shpjegon me emra se bëhet fjalë për lokalin përballë Alba - market si dhe lokalet në sheshin Mujë Krasniqi)Për të gjitha këto është ndjek një procedurë. Është kërkesa e lejes nga drejtoria për Shërbime Publike, pastaj me projekt aplikohet për marrje të lejes së përkohshme dhe të gjitha këto që I përmende janë procedura. Disa nga ato lokalë nuk kanë leje dhe është duke i proceduar inspektorati, por shumica e tyre kanë leje të përkohshme e cila leje në çfarëdo kohe mund të tërhiqet kurdo që të ketë interes publik. Për banesat e veteranëve, e drejta e ankesës është vetëm në Ministrinë e mjedisit dhe planifikimit hapësinor, drejtoria për banim aty. Disa herë i kemi thirrur dhe kontaktuar për këtë çështje por akoma nuk na kanë kthyer përgjigje. Janë disa ankesa të drejtuara në këtë institucion dhe që janë duke u shqyrtuar. Kurdo që ata të na e sjellin raportin, ne me kënaqësi do ti japim çelësat përfituesve.

Po mundohem që të jap përgjigje edhe në pyetjen e tretë., por ju jeni ata, Asamblistë, të cilët nëse mendoni se I është shkelë ndokujt një e drejt, shqetësimin, propozimin bëjeni në vendin e duhur dhe do të keni përkrahjen. Nëse ju mendoni që po pengohen bizneset, merrni vendim dhe ne do ta respektojmë. Do ta kemi parasysh edhe atë që u diskutua këtu për respektimin e orarit të kujdestarive të barnatoreve dhe për çdo gjë tjetër që ju e mendoni se nuk po punohet sipas rregulloreve në fuqi apo që duhet të ndryshohet ndonjë gjë, bashkë do ta bëjmë.

Pas përfundimit të kohës së përcaktuar për pikën e rendit të ditës-Pyetje dhe përgjigje, kalohet në pikën e 4 të Rendit të Ditës.

**Pika e 4 e Rendit të Ditës: Raporti ekonomiko-financiar për zbatimin e planeve investuese të Komunës për gjashtëmujorin e II-të të vitit 2018 (raporton Kryetari i Komunës)**

**z. Zenun Elezaj, kryetar i Komunës:** Faleminderit kryesues. Të nderuar anëtarë të Kuvendit, drejtorë, nënkryetar, përfaqësues të KFOR-it, OSBE, OJQ, Media, të pranishëm qytetarë. Do të mundohem që më pak fjalë ta përshkruaj pjesën e dytë të vitit 2018 në aspektin e investimeve kapitale që janë bërë në kuadër të buxhetit komunal dhe garantëve të cilat kanë qenë pjesë e projekteve investuese në Komunën e Klinës. Në pjesën e dytë të vitit, punimet kanë filluar në të gjitha projektet e planifikuara. Por ka pasur edhe procedura të prokurimit të cilat pothuajse të gjitha janë realizuar. Në këtë aspekt në disa projekte ka pasur edhe ngecje, jo si pasojë e mos veprimit tonë sepse ne i kemi kryer të gjitha procedurat në kuadër të departamenteve, janë shpallë fitues dhe nuk kemi pasur asnjë ankesë në drejtim të projekteve kapitale. Kanë qenë dy-tre ankesa, p.sh. për llap-topët të cilët unë ju uroi që sot i keni marrë dhe ndonjë procedurë tjetër por sa I përket projekteve kapitale nuk ka pasur ankesa. Ngecje ka pasur si pasoj e mos përgjegjësisë së kompanive, një ndër ato kompani është edhe ajo që e thashë më herët në lidhje me shqetësimin e Anëtarit të Kuvendit, Isa Ibishi që është mos përfundimi I ndërtimit të urës por që do të përfundoi gjithsesi. Është po ashtu shqetësimi për një urë tjetër, ajo në fshatin Shtaricë. Kompanisë fituese të këtij projekti ja kemi ndërpre kontratën pasi që nuk ka filluar fare të punoi në vitin 2018. Është një procedurë rutinore, në fillim vitit të gjitha kompanive që nuk kanë arritur të përfundojnë projektet ju kemi dërguar kërkesën që të plotësojnë dokumentacionin për sigurim të kontratës, të sjellin një plan dinamik gjithashtu dhe ne jemi duke shqyrtuar mundësinë e penalizimit të atyre Kompanive që nuk e kanë përmbushë kontratën sipas afatit të caktuar në kontratë. Në disa raste kemi vepruar me kompetencë tek një kontratë e furnizimi me zhavorr. E kemi ndërpre kontratën dhe kemi kërkuar nga organi kompetent që ta fus në listën e zezë. Njëjtë do të kërkohet edhe për kompaninë që nuk e ka përfunduar urën në Shtaricë. Ka projekte që kanë mbetur si pasojë e kohës dhe vonesave. Tek puna e vonesave në realizimin e shtresave të fundit me asfalt të disa projekteve rrugore, ka qenë vërtetë shqetësuese mungesa në nivel vendi me bitumin. Mirëpo kemi arritur që të bëjmë pagesat e nevojshme sipas % që kompanitë kanë realizuar, pa e cenuar të drejtën e kompanisë por edhe të buxhetit shtetëror. Në këtë kuptim ka vend edhe për shqetësim, shqetësim për ofertat e ultë që po vijnë por ju e dini që procedurat e prokurimit I japin përparësi çmimit më të ulët. Ne, në takimet që kemi me kryetarë të Komunave këto shqetësime I kemi prezantuar me kompetencë. Kemi ankesa të një pas njëshme dhe të ndryshme, p.sh, kemi një projekt për të cilin e kemi shpallë fituesin në muajin tetor, fituesin me çmimin më të ulët, ankohet I dyti në organin kompetent dhe i jep përparësi të dytit, e formojmë komisionin për rivlerësim dhe shpallim fitues të dytin, pastaj ankohet I pari dhe prapë i jep përparësi të parit. Këto për mua janë gjera qesharake por nuk jemi ne ata që e rregullojmë këtë procedurë. Në nivelet e mundësive që janë, kemi kërkuar që të ndryshojnë këto procedura . Sidoqoftë, jemi munduar të bëjmë të pamundurën por është qytetari ai që vlerëson, jeni ju që vlerësoni dhe unë me kënaqësi pres vërejtjet e juaja, do të mundohemi që të përmirësohemi gjithmonë dhe të jemi sa më shumë në shërbim të qytetarëve. Nuk do ta zgjasë më shumë, jam I gatshëm që çdo shqetësim tuajin ta ndajmë bashkë.

Kryesuesi z. Zeqir Morina pasi falënderon Kryetarin për fjalën e tij, hap debat rreth këtij raporti dhe ju ofron mundësinë e fjalës të gjithë anëtarëve të Kuvendit.

Pasi që askush nga anëtarët e Kuvendit nuk dëshiroi që ta merr fjalën në lidhje me raportin e kryetarit, kryesuesi, z. Morina kalon në pikën e pestë të rendit të ditës.

**Pika e 5. e Rendit të Ditës: Shqyrtimi dhe Miratimi I rekomandimeve të KPF-së**

**z. Zeqir Morina, kryesues:** I kam analizuar kërkesat drejtuar KPS-së dhe rekomandimet e KPF-së për Asamblenë Komunale. Prej të gjitha rekomandimeve, mendoi që një është më specifike. Është ajo për ndihmë financiare për shërim për kolegun tonë, anëtarin e Kuvendit të Komunës, z. Tush Dedaj.

**z. Petrit Palushaj:** Sipas rekomandimeve të KPF-së për kërkesën e anëtarit të Kuvendit, kolegun tonë, z. Tush Dedaj, është parapa një ndihmë financiare . Unë propozoj që kjo ndihmë financiare për shërim të jetë në shumën prej 1500 euro.

**znj. Violeta Zefi:** Sa i përket kësaj pike te rendit të ditës, Rekomandimeve të KPF-së, desha paraprakisht të ngris një shqetësim në lidhje me procesverbalin që na ka ardhur. Do të ishte mirë që procesverbalet e ardhshme të KPF-së të jenë më te detajuar sepse nuk po dihet kush çfarë ka thënë dhe çfarë qëndrimi ka mbajtur në lidhje me pika të veçanta. Pra, me qellim të informimit të drejt për të gjithë ata që nuk kanë marr pjesë dhe ata që dëshirojnë të jenë të informuar, procesverbali të jetë më i detajuar. Sa i përket kërkesës në fjalë, unë edhe në KPF kam shprehë përkrahjen e plotë time dhe të grupit kuvendar të LDK-së, prandaj e kemi rekomanduar në Kuvend që të merr miratimin e anëtarëve të Kuvendit dhe të kryetarit të Komunës.

**z. Petrit Palushaj:** Tek rekomandimet e KPF-së, tek pika e parë, pash disa vërejtje që janë bërë tek buxheti i pa shpenzuar dhe kthimi i mjeteve tek Ministritë përkatëse. Kam dëshirë që drejtori për FEZH të na e shpjegoi më gjerësisht. Dhe një tjetër, tek vërejtja e pagesave për anëtarësimin në Oden e mjekëve dhe infermierëve, këtë shqetësim e kam ngritë edhe vitin e kaluar sepse e kam parë që nuk ka bazë ligjore që këto pagesa të bëhen nga institucionet komunale. Këto lloj pagesash bëhen në mënyrë individuale. Edhe unë jam anëtarë I Odës së fizoterapeutëve të Kosovës, dhe pagesën e bëjë individualisht.

**z. Aziz Desku, drejtor i FZHE:** Mendoi që gjatë shqyrtimit dhe miratimit të raportit financiar do të merrni përgjigje në lidhje me këtë që kërkoi asamblisti Palushaj.

**z. Enver Berisha:** Mendoj që nuk do të duhej që të zgjasim debatin për kërkesën për ndihmë financiare për shërimin e kolegut. Unë propozoj që nga 1500 euro të bëhet 2000 euro ndihma e ndarë pasi që ne e dimë të gjithë se faza e mjekimit kushton shumë, Prandaj nëse ka buxhet, kjo shumë të rritet për 500 euro dhe të bëhet 2000. Është edhe një rekomandim që ne e kemi bërë. Është një kërkesë e ardhur nga DKRS për ndarjen e Çmimit :Sportisti I Vitit”, unë jam pro aprovimit të këtyre dy kërkesave pa i ndarë.

**z. Zeqir Morina, kryesues:** Unë e ndava si më specifike kërkesën për ndihmë financiare për Tush Dedajn, tani a duhet që ti ndajmë veç e veç kërkesat apo t’i miratojmë në pako të gjitha rekomandimet e KPF-së.

**z. Tunë Dedaj:** Mendoj që duhet të shkojnë të ndara, sepse kjo e dyta është pikë e veçantë. Unë jam dakord që të votohet kërkesa për ndihmë financiare për shërim të kolegut, me propozimin e Enver Berishës me të cilin propozim pajtohem plotësisht.

**Kryesuesi, z. Morina i vënë në miratim rekomandimet e KPF-së bashkë me propozimin e anëtarit të Kuvendit, z. Enver Berisha dhe me 25 vota PËR, asnjë kundër dhe një Abstenim (anëtari i Kuvendit z. Tush Dedaj, për të cilin është kërkuar ndarje të mjeteve për shërim) aprovohen.**

**Pika e 6 e Rendit të Ditës: Shqyrtimi dhe Miratimi I raportit financiar I Komunës për vitin 2018-referon drejtori për FZHE.**

**z. Aziz Desku, drejtor i FZHE:** I Nderuar kryetar i Komunës, nënkryetar dhe gjithë të pranishëm. Më lejoni që para se të bëjë një raport të shkurtër financiar të Komunës për vitin 2018 , të bëjë një digresion të shkurtër dhe të them që në fill se Komuna e Klinës gjatë vitit 2018 ka arritur një rekord të ri sa I përket inkasimit të hyrave vetanake gjatë gjithë historikut të sajë prej pas lufte e deri me sot. Pra janë inkasuar gjithsejtë 1. 140.000 euro, të hyra vetanake, përfshi donacionet dhe participimet. Nëse e heqim këtë kategorinë e donacioneve dhe participimeve, janë inkasuar 1. 011.520 euro, që po ashtu paraqet një rekord gjatë gjithë historikut të Komunës së Klinës. Një rekord I ngjashëm është arritur edhe sa I përket të hyrave vetanake edhe në Tatimin në Pronë, që gjatë vitit 2018 është arritur të inkasohen 327.000 euro, asnjëherë kjo shumë nuk ka qenë më e madhe se sa 300.000 euro, as atëherë kur ka qenë aktuale falja e burgjeve në vitin 2016. Tani më lejoni të bëjë një prezantim të shkurtër të raportit financiar. Për të analizuar realizimin e buxhetit në periudhën janar – dhjetor 2018 do të japim një pasqyrë të buxhetit , të hyrave dhe shpenzimeve buxhetore , do të analizojmë disa trende të këtyre kategorive buxhetore si dhe do të bëjmë disa krahasime me parametrat buxhetor për këtë periudhë dhe disa krahasime me periudhën e njëjtë të vitit paraprak . Raporti për periudhën janar-dhjetor 2018, është përgatitur në pajtim me dispozitat e nenit 45, paragrafët 45.2, 45.4 dhe 46.1 të Ligjit nr. 03/L – 048, për Menaxhimin e financave publike dhe përgjegjësitë. Raporti i përgatitur paraqet buxhetin në SIMFK , shpenzimet dhe arkëtimin e të hyrave . TË HYRAT BUXHETORE TË KOMUNËS SË KLINËS për periudhën janar- dhjetor 2018 ishte 10,105,634.54 €. Siq shihet nga tabela sipas SIMFK për janar- dhjetor 2018 është më i lartë për rreth 9.01 % se buxheti në periudhën e njëjtë të vitit 2017 .

Granti Qeveritar është burimi kryesor i financimit të buxhetit komunal që shihet edhe në tabelë, ku pjesëmarrja është 86.38% në vitin 2018 ( vlera 8,729,701.03). Në raport me vitin paraprak buxheti nga GQ është 11.71 % më i lartë. Nga kjo nënkuptohet se jemi të varur nga ky burim i financimit .

Siç shihet edhe në tabelë buxheti nga THV është 1,027,943.58 € ( 10.17 % ) e buxhetit total në këtë periudhë . Ndërsa në raport me vitin paraprak buxheti nga THV është më i ultë për 0.25 % .

Të hyrat e bartura nga viti paraprak janë 217,543.36 ose 2.15% e buxhetit total.

Përveç Grantit Qeveritar dhe THV si burime të rregullta të financimit ,si burim të financimit në këtë periudhë kemi edhe Donacionet sis janë :

- Participimi i qytetarëve në vlerë 47,806.81 , në raport me vitin paraprak buxheti nga participimet me qytetar është 180.85% më i lartë se në vitin paraprak

- Donacionet e jashtme në vlerë 75,614.00 , në raport me vitin paraprak buxheti nga donacionet e jashtme është rreth 10.82% më i lartë se në vitin paraprak .

Gjatë kësaj periudhe raportuese kemi pranuar donacion nga Qeveria Zvicerane në vlerë 75,614.00 € , e që janë financuar katër projekte si :

Kanalizimi në Zajm 34,364.00 €. Sheshi Ndue Perlleshi 18,750.00 €. Kanalizimi në Grabanicë- lagja Gryka 12,500.00 €. Sanimi i ujësjellësit në Radulloc 10,000.00 €. Totali 75,614.00 €.

Buxheti i shpenzuar në periudhën janar – dhjetor 2018 në vlerë 9,485,434.12 € është 93.86 % e buxhetit në SIMFK për vitin 2 018. Nga Granti qeveritar 8,434,404.68 € ( 96.62 % në raport me buxhetin nga Granti ), nga të hyrat vetanake 721,339.85 € (70.17 % në raport me buxhetin nga të hyrat për 2018 ) , nga të hyrat e bartura 208,725.38 € (95.95 % në raport me buxhetin nga të hyrat e bartura ), nga participimi i qytetarëve 42,064.50 € (87.99% në raport buxhetin nga participimet me qytetar ), nga Save the Children 3,285.72 € ( 46.77% në raport me buxhetin nga Save the Children ) dhe nga Qeveria Zvicerane 75,613.99 € ( 100 % e buxhetit nga ky grant ) . Ndërsa nga totali i buxhetit të shpenzuar në këtë periudhë në vlerë 9,485,434.12 € nga granti qeveritar janë 88.92% , nga të hyrat vetanake 7.61 % , nga të hyrat e bartura 2.20 %, nga participimi i qytetarëve 0.44 % , nga Save the Children 0.03 % dhe nga Qeveria Zvicerane 0.80% .Shpenzimet e buxhetit në këtë periudhë janë më të larta për rreth 8.49 % krahasuar me periudhën e njëjtë të vitit paraprak . Nga buxheti i shpenzuar në periudhën janar – dhjetor 2018 në vlerë 9,485,434.12 € për paga dhe mëditje janë shpenzuar 5,877,181.01 € ( 61.96 % e shpenzimeve ), për mallra dhe shërbime janë shpenzuar 827,091.10 € ( 8.82 % e shpenzimeve ), për shërbime komunale 148,911.95 € ( 1.57 % e shpenzimeve ), për subvencione 65,815.00 € (0.69 % e shpenzimeve ) dhe për kapitale 2,566,435.06 € ( 27.06 % e shpenzimeve ).

Shpenzimet në periudhën janar- dhjetor 2018 në vlerë 9,485,434.12 € krahasuar me shpenzimet për periudhën e njëjte të vitit 2017 në vlerë 8,742,972.15 € janë zvogëluar për rritë për 8.49 % . Shpenzimet për paga dhe mëditje krahasuar me vitin paraprak janë rritë rreth 3.67 % , shpenzimet për mallra dhe shërbime janë rritë rreth 33.78 %, shpenzimet për shërbime komunale janë zvogëluar për rreth 25.67 % , shpenzimet për subvencione janë zvogëluar për 14.41 % dhe shpenzimet për kapitale janë rritë për rreth 17.82 %. Ky kish me qenë një prezantim I shkurtër I buxhetit të Komunës për vitin 2018. Shpresoi nuk e kam zgjatë shumë dhe natyrisht ju falënderuar për vëmendje. Për çdo shpjegim më të hollësishëm, jam këtu.

**z. Avni Gashi:** Faleminderit kryesues. Përshëndetje kryetar, nënkryetar. Përshëndetje të pranishëm. Faleminderit drejtor për raportin e prezantuar. Ne do ti bëjmë disa komente rreth të hyrave dhe shpenzimeve të bëra gjatë vitit 2018 dhe besoi që do të na I plotësoni me shpjegime shtesë. Kur është fjala për të hyrat vetanake, u tha se është rekord, e bëre madhështore, diferenca është 200.000 euro, por unë mendoi se nuk është shumë për me u krenuar, sepse 50% e këtyre të hyrave kanë ardhur nga gjobat në trafik. Ligji i Policisë, I dënimeve ka rritë të hyrat vetanake në vlerë 80.000 euro. Pra gati gjysma e shumës që përben diferencën dhe që kjo nuk na lenë shumë me u krenuar. 57.000 euro, po vijnë nga tatimi në pronë. Tjetër që nuk na lenë shumë për me u gëzuar është Licencimi për dyqane të mëdha e që është rreth 20.000 euro. Ky licencim bëhet vetëm një herë prandaj këtë shumë nuk do ta kemi vitin e ardhshëm prandaj në vitin e ardhshëm mos të themi që të pakët për 20.000 euro do ta kemi më të vogël buxhetin e të hyrave vetanake. Pra, vlera prej 200.000 eurove që po themi se është ndryshimi në mes të dy viteve, realisht është diku te 20.000-30.000 euro, jo më shumë. Shuma prej 200.000 euro, nuk është efekti real i ndryshimit. Ka rastisë me u licencuar ato kompani të mëdha dhe ndikimi I Ligjit të ri të gjobave në komunikacion. Tek shpenzimet. Kam pritë që të ketë një ndryshim më të madh nga qeverisja e kaluar. Realisht ndryshimi nuk ka ndodhë. Kur jemi te shpenzimet e udhëtimit, diferenca është diku te 4000 euro. Mobilet, telefonat, llap-topat që na erdhën neve dhe që shpresoi do t’i përdorim për të mirë, dhe shpenzimet e tjera kontraktuese, janë vërtetë shpenzime të mëdha. Kur I krahasojmë me vitin 2017, këto në 2018 janë për 70.000 euro më të larta. Mirë kish me qenë me na e sqaruar se nga vijnë këto shpenzime. Për shpenzimet për dreka zyrtare etj. Është përmend prej OJQ “Koha” se si po hahet e pihet në “Astro”, por nuk ja vlen shumë me u diskutuar, sepse më mirë që ato shpenzime po bëhen në Komunën e Klinës. Edhe ashtu nuk janë shumë të mëdha, e rëndësishme është që të menaxhohet mirë buxheti. Shqetësuese është ajo që e përmende edhe t’i, shpenzimet për vendimet e gjykatave. Shpenzime këto për 61.000 euro më të mëdha se sa në 2017. Është e vërtetë se rreth 30 mësimdhënës që kanë dalë në pension kanë pasur një kontest gjyqësor por një shumë [prej 19.000 euro që po figuron këtu, që paska shkuar vetëm për një person, do të dëshiroja ta dijë se për çfarë është paguar. Meqenëse jemi te shpenzimet, më shqetësuese del të jenë pagesat për investime kapitale për rrugë. Fjalën e kam për rrugën e Çabiqit. Kur është buxhetuar ajo rrugë e ka zënë dimri, pastaj ankesat e OE që i përmendi kryetari më herët etj. Është vonuar për tu realizuar. Ajo që më shqetëson është pagesa për punën e kryer në atë rrugë. Nga shuma totale e Kontratës prej 93000 euro, kompanisë për punën e kryer në atë rrugë I janë paguar 63.000 euro. Një shumë tepër e madhe kur dihet se punimet në atë rrugë janë bërë jashtëzakonisht keq. Kam pasur mundësi me i pa edhe rrugët e tjera që janë ndërtuar në Klinë dhe më kanë bërë me u ndier mirë, si p.sh. rruga e Bokshiqit, rruga e Sferkës që është lidhë me Perqevë etj. Por punimet në rrugën e fshatit Çabiq, janë jashtëzakonisht të këqija dhe unë nuk e dijë kush e ka bërë pranimin teknik të atyre punimeve dhe me I bërë pagesën prej 60% të kontratës. Do të duhej të formohet një Komision për të verifikuar këtë procedurë. Për këtë aspekt do të flasim më në detaje në pikën e fundit të rendit të ditës. Ju faleminderit.

**z. Aziz Desku, drejtor I FEZH:** Burimet e të hyrave vetanake, e din edhe Avnia, se nuk kanë ndryshuar. Ato përsëriten dhe janë të njëjta. Por më thënë se s’ka pas rezultate-rritje nuk mund të pajtohem. Unë dëshiroi ti përmend se sa është ndryshimi sipas secilës kategori. Tek Tatimi në Pronë është një ndryshim prej 57.000 euro. Tek Taksat për regjistrimin e automjeteve, 1.210 euro. Tek Taksat për leje ndërtimi është 6. 731 euro. Tek taksat e lindjes është 1.878 euro. Tek taksat e kurorëzimeve është 660 euro më shumë. Taksat e certifikatave të vdekjes 261 euro më shumë. Tek taksat e certifikatave të tjera është për 5.878 euro. Tek taksat për verifikim të dokumentacioneve ndryshimi është për 6.241 euro. Shtimi tek gjobat nga inspektorati është rreth 900 euro. Tek licencat për pranim teknik të lokalëve, dallimi është për 439 euro. Tek licencimet e dyqaneve të mëdha diferenca është prej 18.118 euro. Kjo e fundit nuk është kategori e vetëm njëhershme por që përsëritet vit për vit. Ka të bëjë me taksen e ushtrimit të veprimtarisë afariste. Tek shfrytëzimi I pronave publike kemi 2.240 euro më shumë. Tek qiraja e objekteve tregtare kemi 6.034 euro më shumë. Tek qiraja e objekteve publike, kemi 3.068 euro më shumë. Tek participimi në arsimin e mesëm për 8. 688 euro më shumë. Participimi tek Çerdhja, kemi 4.273 euro më shumë. Participimi në shëndetësi është për 3.898 euro më shumë. Donacionet e jashtësme kemi 2.813 euro më shumë. Taksat nga Gjeodezia dhe Kadastri janë për 7.870 euro më shumë se viti paraprak. Participimi i qytetarëve, një kategori e re që ka pas një rritje gjatë vitit 2018 dhe me të cilën janë realizuar një numër i mirë i projekteve kapitale, kemi një rritje prej 34. 884 euro. Tek gjobat nga trafiku është e vërtetë që kemi një rritje të madhe, që është 80. 693 euro. Në total kur të mblidhen të gjitha kategoritë, mendoi që është një suksese duke e marrë parasysh edhe faktin se tani të gjitha Komunat e kanë pak a shumë të standardizuar formën e inkasimit dhe nuk mund të presim rritje shumë të mëdha, por rritja prej 26.22% më shumë është suksesi i pa diskutueshëm.
Rreth shpenzimeve që u përmenden, është një kategori që ka pas rritje në shpenzime krahasuar me vitin 2017. E përmenda edhe gjatë raportimit. Por janë vetëm 5-6 lloje të shpenzimeve që janë mbi shpenzimet e planifikuara. Sa I përket shpenzimeve nga vendimet e gjykatave, unë e theksova se ka të bëjë me pagesat e pensionistëve në arsim nga kategoria “Mallra dhe Shpenzime”, dhe nuk kam njohuri se dikujt ju kanë paguar 19.000 euro nga kjo kategori. Nëse Avnia ka ndonjë të dhënë tjetër ose fakt, mund të jem i gabuar. Sa i përket pagesave të vendimeve të gjykatës nga buxheti I kapitaleve, bëhet fjalë për një projekt që ka qenë i trashëguar nga qeverisja e kaluar. Këtë nuk po e them në kuptimin e fajësimit të qeverisjes së kaluar, ka të bëjë me projektin e rrugës në fshatin Jashanicë, i cili projekt është vonuar. Ka qenë bashkëfinancim me Ministrinë e Infrastrukturës dhe të cilës ministri me një vendim gjykate i janë marrë nga thesari këto mjete.

**z. Avni Gashi:** Më sqaroi edhe kolegu për pagesën për të cilën pyeta më herët, edhe tek rasti I pensioneve të arsimit, u kuptua dhe e kam të qartë.

**z. Aziz Desku, drejtor i FEZH:** Tek kategoria në të cilën thash se janë bërë kursime, nuk është për nënvlerësim, posaçërisht kur është fjala për kursimet e karburanteve për vetura, kanë qenë 64. 438 euro gjatë vitit 2017, ndërsa gjatë vitit 2018 janë 48. 255 euro. Regjistrimi I automjeteve, shpenzimet janë për 1/3 më të vogla se ato në vitin 2017. Për mirëmbajtjen e automjeteve kanë qenë 21.000 euro në 2017, ndërsa në 2018 janë 13. 028 euro. Për ndonjë sqarim shtesë rreth kategorive të shpenzimeve, unë, mund të them se tek shpenzimet kontraktuese, kjo nënkupton se të gjithë punëtorët me kontratë në vepër, që janë paguar gjatë vitit 2018, ata janë punëtorët që i kemi në palestër, në shërbimet publike, në administratë, kontratat me kompani që e bëjnë mirëmbajtjen e objekteve, shpenzimet e festivalit duke përfshi të gjitha specifikacionet e tij, shpërndarjen e faturave përmes PTK për tatimin në pronë etj. Petritit I kam mbetur borxh rreth shpenzimeve të anëtarësisë së sindikatave, po e shfrytëzoi rastin që ta jap një përgjigje. DMTH, këto kategori të shpenzimeve vetëm figurojnë si kategori të shpenzimeve të totalit të kategorisë së pagave për Komunën e Klinës për vitin 2018, dhe kurrsesi nuk ka të bëjë se Komuna paguan mjete shtesë për anëtarësi të caktuara. Këto janë ato anëtarësime ku sistemi I pagave I ndalë vet pagesat nga llogaritë e punëtorëve sikurse edhe të atyre në shëndetësi. Pra, nuk është shpenzim i Komunës por ndalesë që I bëhet pagave të punëtorëve të anëtarësuar nëpër këto sindikata-Oda.

**z. Petrit Palushaj:** Zoti drejtor, unë, e morra një përgjigje por sa I përket anëtarësimit në Odën e infermierëve dhe mjekëve është diçka tjetër me anëtarësimin në sindikata. Sindikata I ndalon me automatizëm pagesat e anëtarësimit ndërsa Oda në fjalë është ndryshe, nuk është I obliguar. Këtu mund të anëtarësohesh vetëm nëse ke licencë. Pra vetëm nëse ke licencë mund të paguash anëtarësimin ndryshe jo. Prandaj thashë më lartë se kjo pagesë bëhet në mënyrë individuale, në bankë, në gjiro llogari.

**z. Aziz Desku, drejtor i FEZH:** Një sqarim të vogël. Në listat e pagave të punëtorëve shëndetësor, jo të të gjithëve por vetëm të atyre të anëtarësuar në kuadër të këtyre organizimeve të shëndetësisë, atyre ju ndalen mjetet njëjtë sikurse punëtorëve të administratës të anëtarësuar në sindikatën e tyre. Ne mund t’i shohim listat e pagave dhe të bindeni.

**z. Valmir Bacaj:** Bazuar në detajet e raportit financiar për vitin 2018 të paraqitur sot, është një përformancë shumë e mirë e Ekzekutivit të Komunës. Gjithashtu rritja e buxhetit për 0.9% është një trend pozitiv. Edhe ekzekutimi I buxhetit për vitin 2018 në nivelin 93.86%, mund të konsiderohet përformancë e mirë në këtë ekzekutim për arsye se atë 6% suficit e shpjegoi shumë qartë drejtori I FEZH. Të hyrat vetanake dhe arkëtimet në vitin 2018, në të gjitha kodet ekonomike kanë shënuar rritje, duke siguruar të hyra më të larta për buxhetin e Komunës për 23.98% apo shprehur në vlerë, për 216.000 euro më shumë se në 2017. Ndërsa sa I përket shpenzimeve për periudhën Janar-Dhjetor 2018, shihet se ka kursime nga Qeverisja Komunale në disa kategori tek Mallrat dhe Shërbimet. Sikurse janë kursimet në shpenzimet e udhëtimeve zyrtare brenda vendit, shpenzimet e telefonisë mobile për më shumë se 6000 euro më pak se në vitin 2017, karburante për vetura për 16.183 euro më pak, kursime në mirëmbajtjen dhe riparimin e automjeteve etj. Por shqetësuese mbetet shpenzimet e larta për vendimet e gjykatave. Unë po e shfrytëzoi rastin që ta pyes drejtorin rreth shpenzimeve për reklama dhe konkurse që është për 5.960 euro më shumë se sa në 2017. Mendoi se nevojitet një sqarim se a janë kryer këto procedura përmes prokurimit. Në përgjithësi, raportin financiar të Komunës për vitin 2018, ne si grup Kuvendar të AAK, e konsiderojmë pozitiv në të gjitha aspektet. Pozitiv si në realizmin e të hyrave po ashtu edhe në shpenzimin e parasë publike.

**z. Enver Gashi:** Sa i përket raportit financiar të vitit 2018, dua të falënderoi kryetarin, nënkryetarin, ekzekutivin e Komunës dhe administratën Komunale për realizimin e shumë projekteve dhe pritjen e qytetarëve dhe në veçanti për zvogëlimin e shpenzimeve. Me rëndësi është që të shpenzimet e buxhetit për investime kapitale ka rritje. Në veçanti dua të përmendi BL të Sferkes, ku Brenda kësaj periudhe njëvjeçare kemi shumë investime nga Komuna e që dua t’i përmendi: Asfaltimin e rrugës së shkollës, ndërtimin e trotuarit, asfaltimin e rrugës Sferkë-Perqevë, kanalizimin në Dush, asfaltimin e rrugëve në Qupevë dhe Volljakë, funksionalizimin e ujësjellësit në Sferkë, ku banorët e kësaj Bashkësie Lokale për tetë vite s’kanë pasur ujë. Pastaj renovimin e shkollës së Volljakut me dyer e dysheme dhe investime të tjera. Ju faleminderit.

**z. Aziz Desku, drejtor i FEZH:** Një sqarim të shkurtër për shpenzimet për Reklama dhe Konkurse. Të gjitha këto shpenzime janë kryer me procedura të rregullta prokurimi dhe mendoi që janë shpenzime reale. Janë gjithë ato konkurse të hapur gjatë vitit 2018 sidomos në arsim. Dallimi me 2017 është sepse, ndoshta gjatë vitit 2017 nuk ka pasur konkurse.

**z. Xhevgjet Berisha:** Përshëndetje për të gjithë. E mbështes këtë raport financiar me gjithë ato që u folën nga kolegët. Janë për t’u vlerësuar të gjitha ato shpenzime që janë në minimum, por dua të tërheq vërejtjen që e kam thënë edhe më parë, mos të merremi me opozitën dhe të fajësojmë opozitën për ndonjë projekt që ka mbetur pa u realizuar. Është më mirë të punojmë për qytetarin, ti kryejmë obligimet tona sa më mirë të jetë e mundur. Meqenëse s’po kemi forume më të ngushta për të qarë hallet dhe diskutuar brengat dhe shqetësimet, po detyrohemi që të shprehemi këtu gjë që nuk po më pëlqen që edhe pse jemi pjesë e Pozitës, të bëhemi si Opozitë brenda Pozitës. Të gjitha këto shpenzime më të vogla, diku 5000 e diku 6000 euro, I kalojnë shpenzimet për mallra dhe shërbime prej 209.000 euro. Vërtetë, për një vit, shuma prej 209.000 euro më tepër është jashtëzakonisht e madhe. Një pyetje për drejtorin e FEZH. Shpenzimi I 8064 euro për blerjen e telefonave, a mund ta dimë sa telefona I keni blerë dhe sa ishte kosto për një telefon dhe të dimë se kush I ka marrë në shfrytëzim. Dhe një pyetje të fundit. Pas miratimit të buxhetit, a e keni punuar planin e prokurimit për vitin 2019 që mos të kemi telashe në teren dhe dilema se cili projekt ka me u realizuar. Ju faleminderit.

**z. Zenun Elezaj, kryetar i Komunës**: Më lejoni të përgjigjem për planin e prokurimit. Besoi që ka qenë një praktikë e mirë, që në fillim të vitit kemi bërë konsulta me qytetarë dhe me ju gjithsesi. Plani i prokurimit sigurisht që do të ju vije në seancën e ardhshme, është obligative. Besoi që këtë vit edhe ne do të përmirësohemi në kuptimin e “ punëve shtesë” në projekte. Kemi marr të gjitha masat përgatitore që të zbatojmë në përpikëri planifikimet buxhetore dhe që projektet të jenë korrekte.

**z. Aziz Desku, drejtor i FEZH:** Në pyetjen sa i përket shërbimeve Komunale, konsideroi që u përgjigja gjatë raportit financiar dhe thashë që kanë mbetur pa u paguar vetëm faturat e muajit të fundit, eventualisht ndonjë të muajit nëntor. Në vitin 2017 sigurisht ka pasur obligime të bartura nga viti 2016 e që ka ndikuar që ajo diferencë që e përmenda të jetë aq e madhe. Sa I përket shpenzimeve për Mallra dhe Shërbime është ajo shumë që është në raport por edhe vet planifikimi I shpenzimeve për këtë kategori ka qenë më I madh se sa në vitin 2017. Duhet llogaritur se nga kjo kategori janë 61.000 euro pagesa për vendime gjyqësore. Edhe shpenzimet e tjera nga kjo kategori konsideroi se në masën më të madhe të mundshme janë të arsyetuara dhe janë bërë në kuptimin e rritjes së shërbimeve të ofruara qytetarëve. Nuk ka rritje te shpenzimeve në kategori të caktuara që nuk shkojnë në interes dhe dobi të qytetarëve. Me e pa në shikim të parë rritjen në kategorinë “Pije dhe ushqim-jo dreka” të krijon mendimin se nga kjo rritje? Por kur e analizon bëhet e qartë se këto janë shpenzime në furnizimin e Çerdheve të fëmijëve. Klasifikimi I kësaj kategorie ndoshta është bërë ndryshe në vitin 2017, sidoqoftë, gjysma e këtyre shpenzimeve me këtë emërtim janë furnizim me ushqime dhe pije për Çerdhen e fëmijëve. Kjo vlen edhe për kategoritë e tjera, p.sh. Pajisjen e zyrave. Me ndërrimin e qeverisë, kemi konstatuar se një pjesë e zyrave kanë qenë me mungesa në mjete pune si kompjuter, printer etj. Ose me kompjuterë të vjetër që nuk kanë pasur kapacitete të duhura dhe të mjaftueshme për sistemin e ri teknologjik që është dashur të instalohet. Me shumën prej 8064 eurove janë blerë 16 telefona. Kostoja e një telefoni ka qenë 567 euro dhe këta telefona i kanë në shfrytëzim, 10 drejtorë të drejtorive, kryetari i Komunës, Nënkryetari I Komunës, Kryesuesi i Kuvendit, shefi I kabinetit të kryetarit, shoferi i Kryetarit. Këta telefona janë mjete për punë dhe shërbim dhe do të evidentohen si pasuri e Komunës dhe mbesin të Komunës.

**z. Gjokë Lleshaj:** Drejtori tha që telefonat janë pronë e Komunës dhe mbesin të Komunës. Tani, nëse kërkohet që ta kthej llap-topin e marrë sot, unë hiq nuk po e marr. Sepse, unë llap-topin e përdori edhe për nevojat private të mijat e lere më telefonin. Nuk është aspak e ndershme me kërku me e kthyer telefonin e përdorur sepse ai telefon nuk përdoret vetëm për punë zyrtare por edhe për çështje personale e private. Dua të them diçka tjetër. Drejtor, nuk e kam të qartë një gjë këtu në raport: Punëtorë me kontratë-jo në listë të pagave. Kjo d.m.th., punëtorë me kontratë në vepër- 2.136 euro, më pak për 7000 e ca euro se në vitin 2017, sipas kësaj që është shkruar. E çuditeshe, sepse dihet se me kontrata në vepër ju e keni thyer rekordin. A mund të na e sqaroni këtë punë drejtor?

**z. Aziz Desku, drejtor i FEZH**: Këtu bëhet fjalë për një kategori që është paguar nga kategoria e pagave, por pjesa më e madhe e punëtorëve me kontratë në vepër paguhen nga Mallrat dhe Shërbimet. Unë i sqarova më herët shpenzimet kontraktuese dhe e theksova se në atë kategori paguhen punëtorët me kontratë në vepër.

**z. Enver Berisha:** Duke e pasur parasysh përvojën e drejtorit të Financave po më befason më njëfarë arsyetimi për rritjen e këtij buxheti, thuajse vetëm këtë vit ka pasur Buxhet. Drejtori e din se buxheti I Komunës në çdo vit ka pasur rritje. Prandaj edhe kjo rritje e vitit 2018 është në proporcion me rritjet e zakonshme të çdo viti. Mendoi që të gjitha ato korniza buxhetore janë të njohura për shumicën prej neve e jo vetëm për drejtorinë e financave. Këtu është edhe një çështje që besoi duhet të vlerësohet shumë. Nëse ky buxhet I shpenzuar ka qenë korrekt, I pranueshëm dhe në interes të qytetarëve, atëherë është meritë e jona që e kemi kornizuar në këtë formë dhe e kemi ofruar për këtë ekzekutiv. Rritjet që u përmenden këtu nuk mund të merren si efikasitet i administratës por si ndërgjegjësim i qytetarit tonë , ndërgjegjësim i përditshëm i tij, për obligimin ndaj shtetit. Gjithsesi ky është një hap pozitiv i qytetarëve. Tre gjëra për mua janë paksa më shqetësuese: 1. Projektet e nisura në mandatin e kaluar dhe të mbetura edhe sot e kësaj dite të pa përfunduara. Asnjëherë nuk e kemi marr një përgjigje serioze se pse kanë mbetur ashtu. Po e nisi nga një takim në Radio Alba që kemi pasur me drejtorin e Urbanizmit, për ato nënshkrimet e famshme që i kanë bërë me ministrin, Pal Lekajn. Dhe çfarë kanë derivuar ato nënshkrime? –Asnjë realizim. Rruga, Stupë-Grabanicë, ka mbet në gjysmë. Rruga nga Stupa që vjen në drejtim të Zllakuqanit, ka mbet e papërfunduar. Rruga e Ujmirit, ka mbet e pa përfunduar ashtu siç ka mbet i pa përfunduar shtrati i lumit “Drini i Bardhë”. Qendra Rinore, e pa përfunduar dhe asnjë shpjegim në këtë drejtim nuk u dha. Pse nuk pranohen dështimet. Projektet që kanë nisur dhe nuk kanë përfunduar do të dëmtohen edhe më shumë derisa të finalizohen tërësisht. Përveç kësaj, janë projektet e nisura në vitin 2018 dhe që nuk kanë përfunduar. Vetëm dy nga këto projekte të pa përfunduara u përmenden këtu, por ka plot e plot projekte të tjera që kanë mbetur të pa përfunduara. E mos të flasim pastaj për cilësinë e punimeve, ndërkohë që zotimi i kësaj Administrate ka qenë se Ne do të ndërrojmë krejtësisht kualitetin e punimeve në këtë mandat. E them i sigurt, se pjesa dërmuese e projekteve të realizuara në vitin 2018 sa i përket kritereve dhe kualitetit, janë larg, larg, nën nivelin e projekteve të kryera në vitet e kaluara. Shpenzimet e bëra për mobile, kompjuter etj. Ne tërë kohën në mandatin e kaluar jemi kritikuar se po bëjmë shpenzime të luksit. Në fakt këto janë shpenzime të luksit. Nëse administrate e kaluar ka mundur të i kryej punët pa këto shpenzime që janë bërë tani, përjashto ndonjë blerje simbolike, pse s`ka mundur të i kryej të njëjtat punë edhe kjo administratë. Kjo shumë e shpenzuar në këtë natyrë, realisht është e pa justifikuar. Është keqpërdorim I këtij buxheti. Ne arsyetim mund të bëjmë sa të duam, sikurse po tentohet me u arsyetuar marrja e punëtorëve me kontratë në vepër. E njëjta administratë I ka kryer të njëjtat punë edhe pa këta punëtorë me kontrata në vepër. Por, nëse kanë qenë premtime gjatë fushatës elektorale që në këmbim të votës do të punësohen njerëzit, atëherë le shumë për të dëshiruar. Të pakët mos u thirrni në nevojën e administratës për gjithë këta punëtorë me kontratë në vepër. Krejt në fund që është më shqetësuese, është mbetja e parave të pa shpenzuara. E kam dëgjuar drejtorin edhe në KPF por edhe këtu duke e arsyetuar por në të vërtetë asnjë justifikim, asnjë arsyetim nuk qëndron. Është thjeshtë një moskujdes në kohë, një neglizhencë në afate kohore dhe një mos seriozitet në punë. Që ta përfundoi fjalën time, kur po provohet të bëhen krahasime në mes të shpenzimeve në vitin 2017 me ato të vitit 2018, anëtari i Kuvendit, Avnia e tha paksa, janë shpenzime të përafërta. Por ky raport nuk është i saktë, ne si grup kuvendar nuk mund ta pranojmë sit ë tillë sepse është I mangët. Ka fatura të muajit nëntor dhe muajit dhjetor që nuk janë pasqyruar në këtë raport. Kërkoi që ky raport të plotësohet dhe të vije në seancën e radhës.

**z. Zenun Elezaj, kryetar I Komunës:** Dëshiroj që t’i them dy fjalë në lidhje me atë që e tha Enver Berisha, për projekte të pa përfunduara. Kur është fjala për shtratin e Lumit “Drini I Bardhë”, është një projekt që ka filluar në vitin 2017 por që në buxhetin e ati viti kanë qenë parapa 100 mijë euro, kompania ka kryer punë për atë vlerë dhe mjete të tjera s’ka pasur. Edhe Qendra Rinore sikurse shtrati I Lumit, janë projekte të financuara nga niveli qendror dhe për vitin 2018 asnjë cent nuk I ka nda niveli qendror, ne nuk kemi pasur mundësi se si të vazhdojmë punimet. Rrugët që kanë mbetur dhe ju I theksuat kanë qenë të kontraktuara në vitin 2017 kur ju keni qenë në pushtet, ka telashe me procedura të prokurimit për shkak të një aditivi që ka qenë i paraparë me u përdorë në shtresat e asfaltit, nuk po kanë mënyrë për me e vërtetu se a është përdorë ai aditiv në ato shtresa asfalti. Kompanitë nuk kanë mundur me fakte laboratorike që ta prezantojnë se ai aditiv është prezent në shtresat e asfaltit, pra nuk është faji I joni por është I kompanive që janë të kontraktuara. Unë atë aditiv e kam larguar nga përfshirja në shtresat e asfaltit për projektet e ardhme rrugore. Pra nuk është se nuk kemi bërë përpjekje që këto projekte të përfundojnë dhe e dijë që për buxhetin e vitit 2019 në nivelin qendror, janë të parashikuara të gjitha këto rrugë, me kostot e tyre, që të përfundojnë. Përveç këtyre projekteve, unë kam lajme të mira se me kërkesën që e kemi bërë për amandamentim, edhe pesë projekte të reja për Komunën e Klinës janë përfshi dhe presim votimin e fundit në Parlamentin e Kosovës. Edhe një e herë e theksoi se për këto projekte të mbetura, kemi pasur angazhim porse nuk ka qenë në dorën tonë.

**z. Enver Berisha:** Kryetar, po ju drejtohem juve. Në fillim viti 2018 ju keni nënshkruar memorandum bashkë me ministrin e Infrastrukturës. Pse nuk janë jetësuar ato memorandum bashkëpunimi?

**z. Zenun Elezaj, kryetar I Komunës:** Memorandumi I bashkëfinancimit është realizuar për fshatin Potërq. Me një vlerë shtesë prej 150 mijë euro. Gjithashtu për Krushevën e Madhe është realizuar dhe vlera ka qenë 100 mijë euro. Edhe për Sferkë është realizuar memorandum bashkë financimi. Ndërsa për projektet e mbetura e shpjegova që është ngecja e kompanive të cilat nuk kanë mundur të vërtetojnë prezencën e aditivit në shtresat e asfaltit ashtu sis ka qenë kontrata. Dhe, në mungesë të këtij vërtetimi nuk janë pranuar faturat për punët e kryera e si rrjedhojë e tërë kësaj kompanisë nuk i janë bërë pagesat sipas pozicioneve, prandaj puna ka ngecë.

**z. Aziz Desku, drejtor I FEZH:** Nuk dëshiroi që t’i mbivlerësoi rezultatet e arritura por as t’i nënvlerësoi këto rezultate. Sa I përket rritjes së të hyrave vetanake, unë e respektoi dhe e vlerësoi gatishmërinë e qytetarëve që ti përgjigjen obligimeve të tyre dhe bëjë thirrje nga kjo foltore të vazhdojnë edhe gjatë vitit 2019 dhe viteve në vazhdim. Mos të harrojmë që ka qenë një aktivitet i madh dhe i vazhdueshëm I drejtorisë me qellim të realizimit të këtyre parametrave të prezantuara para juve. Prej muajit të parë që kemi ardhur jemi angazhuar në vetëdijesimin e qytetarëve që ti përgjigjen pagesave obligative të tyre edhe duke ju dërguar vërejtje por edhe duke I dërguar në procedurë përmbarimore tek përmbaruesi një numër të subjekteve që nuk I kanë kryer obligimet. Këtë do ta vazhdojmë edhe gjatë vitit 2019 për kategoritë e tjera obliguese të qytetarëve. Pavarësisht këtij suksesi të arritur në arkëtim, ne akoma nuk kemi arritur që t’i zvogëlojmë borxhet që kanë qytetarët- operatorët karshi komunës , krahasuar më vitin 2017 dhe vitet e tjera në të kaluarën. Unë I posedoi të dhënat e të hyrave vetanake prej vitit 2015 dhe nuk mund të mohohet fakti se në vitin 2018 ka pasur një rritje në % më të madhe krahasuar me vitin 2017 se sa rritjet që kanë ndodhur shembull nga 2016 krahasuar me 2015, 2017 krahasuar me 2016. Vetëdijesimi i qytetarëve ka ardhur duke u rritë dhe është mirë që vjen duke u rritur, por angazhimi I ynë me disa masa natyrisht që I ka ndihmuar këtij vetëdijesimi. U tha se nuk janë përfshirë në raport faturat e muajit nëntor dhe dhjetor. Enveri ka qenë anëtarë i Kuvendit për një periudhë të gjatë kohore dhe duhet ta dijë se asnjëherë në raportet financiare nuk janë përfshirë për aprovim faturat e pa paguara. Kërkesa ndoshta ka mundur të shtrohet pak më ndryshe. Raporti financiar paraqet buxhetin e Komunës së Klinës dhe shpenzimet e realizuara për periudhën 1 Janar deri me 31 Dhjetor 2018. Në pasqyrat financiare që përgatiten nga drejtoria për FZHE dhe që i dërgohen departamentit të thesarit prezantohen edhe faturat e papaguara, nuk janë sekret, mund ti prezantojmë në mbledhjen e ardhshme, por këto fatura nuk lidhen me raportin financiar. Raporti financiar ka të bëjë me shpenzimet e realizuara, Shpenzimet faktike dhe jo në llogaritë e obligueshme, në këtë duhet parë shpjegimin e mos përfshirjes së faturave të pa paguara. Për disa lloje shpenzimeve dhashë sqarime më herët, shpenzime si blerje të kompjuterëve etj. Unë e di që zyrat e vendit kanë punuar me kompjuterë të vjetër mbi 10 vjeçar. Këta kompjuter nuk kanë pasur kapacitet të përballimit të programeve të reja teknologjike. për kryerjen e shërbimeve ndaj qytetarëve. E njëjta situatë ka qenë edhe në drejtorinë që unë e udhëheq, kompjuterë të vjetër 10 vjet, të ngadaltë dhe me mundësi të kufizuara për sistemet e reja që përditësohen edhe nga qeveria dhe jemi të obliguar ti instalojmë. Ju e dini që pajisjet e teknologjisë pasur 4 vjet përdorimi, zhvlerësohen. Edhe shpenzimet për blerjen e pajisjeve mendoi që janë të arsyeshme. Në zyrën e Kryetarit është dashur që të blihet një tavolinë dhe karrige për mbledhjet dhe takimet që kryetari i ka të përditshme. Krijohet përshtypja që është krijuar luks në administratë por në fakt nuk qëndron. Pjesa më e madhe e shpenzimeve janë bërë në Arsim- shkolla. Kam obligim ti sqaroi edhe shpenzimet për mirëmbajtje të pajisjeve dhe mobileve. Është fjala për mirëmbajtjen e kamerave të sigurisë, aparateve të zjarrfikësve nëpër shkolla, servisimi dhe mirëmbajtja e nxehjeve nëpër shkolla etj. Tek mos realizimi I buxhetit, kam një sqarim. Ne nuk kemi dashur sikurse qeverisja e juaj që t’i paguajmë operatorët ekonomik për punën që nuk e kanë kryer, prandaj më mirë që këto 127.000 euro janë kthyer në arkën e shtetit se me përfunduar në llogaritë e Operatorëve Ekonomik. Mund ta përmendi një shembull, një dëshmi, vetëm një po e përmendi jo më shumë, që është kryer në shkollën e mesme për njëfarë mirëmbajtje, renovimi në Gjimnazin “Luigj Gurakuqi”, gjatë vitit 2017 e që akoma operatori ekonomik nuk I ka kryer ato shërbime ndërsa pagesën e ka marrë herët.

**z. Enver Berisha:** Sado që po mundohet me i arsyetuar shpenzimet aq më shumë po qohet pluhur. Qasje jo serioze për projektet që kanë mbetur pa u realizuar. Por unë kam një pyetje konkrete. Llap-topët që janë blerë për Asamblistë, sa është numri I kontraktuar I tyre dhe sa është vlera e tyre? Si dhe, nëse qëndron ajo që e theksuat më herët se këta llap-top duhet që ti kthejmë serish, ne si grup Kuvendar nuk do ti marrim fare. Mund të punojmë edhe pa llap-top.

z. Aziz Desku, drejtor I FEZH: Unë e theksova vetëm për telefonat e blerë. Llap-top nuk përmenda në këtë aspekt. Për numrin dhe vlerën e tyre nuk kam të dhëna, mbledhjen e ardhëshme e thirrim zyrtarin e prokurimit dhe ta jep përgjigjen. Unë nuk kam ndërhy në procedura prokurimi dhe as skam ndikuar të përzgjidhi llap-top me kapacitete më të avancuar dhe as që dijë dhe besoi se dikush mund të ketë ndërhy .

**z. Tunë Dedaj:** faleminderit shumë kryetar që na I ke ble llap-topët. Edhe kryetari I kaluar na ka pas premtuar. Unë ju bëjë thirrje që ti marrin të gjithë llap-topët dhe se a do të kthehen a jo s’ka shumë rendësi. Për rritja e tatimit në pronë, shfrytëzoi rastin që ti falënderoi qytetarët për këtë rritje por me siguri që ata e kanë parë që janë rritë edhe punët ë kryera. Ndërsa sa I përket zvogëlimit të shpenzimeve, nuk duhet me u mburrë shumë që kanë rënë. Kërkoi që këto shpenzime të ulen edhe më shumë.

**z. Zenun Elezaj, kryetar i Komunës:** Dua të bëjë një rezyme. Besoni që as unë nuk jam ithtar i krahasimeve. Po lidhem me fjalën e Tunës, nuk mburrem në qoftë se janë zvogëluar shpenzimet sepse aty ku punohet edhe shpenzohet. Ju jeni përfaqësues të popullit. Ne jemi të ngarkuar që të qeverisim. Ne duhet të fokusohemi shumë tek keqpërdorimet. Normal që aty ku shpenzohet tepër dhe keqpërdoret, do të fokusohemi, ky është një nga obligimet tona ndaj qytetarit dhe taksapaguesit. Pra, nuk mburrem me zvogëlime të shpenzimeve krahasuar me vitin paraprak në këtë rast. Krenohem nëse këtë buxhet e shfrytëzojmë në të mirë të qytetarit dhe nëse s’do të ketë keqpërdorime. Ju ftoi që të gjithë bashkë të punojmë në këtë drejtim.

Kryesuesi z. Morina, në përfundim të kësaj pike të Rendit të Ditës, e venë në Miratim Raportin Financiar për vitin 2018 me gjitha vërejtjet dhe sugjerimet dhe me 13 vota PËR, asnjë kundër dhe me 12 vota abstenim, Aprovohet .

**Pika e 8. E Rendit të Ditës: Shqyrtimi dhe miratimi i Planit të Veprimit për Transparencë në Komunë për vitin 2019**

Kryesuesi, z. Morina për këtë pikë të rendit të ditës, fjalën ja jep zyrtares për informim në Komunën e Klinës, znj. Vlora Tafili.

**znj. Vlora Tafili,** zyrtare për Informim: Përshëndetje i nderuar Kryetar, Prof. Dr. Zenun Elezaj, i nderuar Nënkryetar Hoti, kryesues Gashi dhe të gjithë ju të pranishëm. Bazuar në nenet 12.1 dhe 12.2 të Ligjit për Vetëqeverisjen lokale dhe në zbatim të Udhëzimit administrativ Nr. O5/2013 për Transparencë në Komuna dhe legjislacionin tjetër në fuqi, po paraqes pra jush Draft Planin e Veprimit për Transparencë në Komunën e Klinës Janar – Dhjetor 2019. Duke pasur parasysh rëndësinë që ka ky plan i veprimit, Zyra për Informim ka hartuar këtë plan në mënyre qe ne si institucion të kontribuojmë në bashkëpunimin dhe komunikim sa më të mirë në mes të komunës dhe qytetarëve. Ky plan i veprimit përmban disa objektiva për përmbushje të transparencës në Komunën tonë karshi qytetarëve:

1. Njoftimi për mbledhjet e rregullta të Kuvendit të Komunës dhe komiteteve përmes Ueb Faqes dhe aktiviteteve të tjera të kuvendit,

2. Konsultimet më Publikun, ku parashihet konsultim për buxhetin, strategjitë e zhvillimit lokal, planifikim hapësinor etj,

3. Mbajtja e takimeve më publikun për çështje të interesit të përgjithshëm,

4. Mbajtja e takimeve dhe intervistat e Kryetarit të Komunës më qytetarë, OJQ e gazetar,

5. E drejta e qasjes në dokumente publike,

6. Publikimi i akteve komunale, përfshirë të gjitha rregulloreve, vendimeve dhe dokumenteve të tjera të Kuvendit të Komunës,

7. Freskimi i web Faqes e cila duhet të jetë funksionale ashtu siç e përcakton Udhëzimi Administrativ nr. 01/2015,

8. Prokurimi transparent,

9. Procedurat e punësimit transparent për qytetarë,

10. Forcimi i rolit mbikëqyrës të Kuvendit të Komunës etj.

Këto janë disa nga pikat kryesor të këtij Draft Plani të Veprimit për Transparencë në Komunën e Klinës Janar – Dhjetor 201. Materiali ju ka ardhur më kohë, shpresoj që keni arrit ta lexoni, gjithashtu është diskutuar edhe në Komitetin për Politikë dhe Financa, nëse keni ndonjë sugjerim, këshill apo vërejtje e diskutojmë këtu para se ta miratojmë. Ky Draft Plan i Veprimit është në harmoni më gjithë legjislacionin në fuqi dhe koordinuar më planet e veprimit të komunave të tjera të Republikës së Kosovës. Ju faleminderit për vëmendje.

Kryesuesi hap debat për këtë pikë të rendit të ditës.

z. Enver Berisha: Edhe në KPF e kam thënë. Ky plan për transparencë është një e mirë e re që tanimë Komuna e ka përgatitur duke u bazuar në rregulloren për Transparencë. Është mirë që qytetarët kanë një adresë dhe një plan në mënyrë që ti përcjellin zhvillimet që ndodhin në Komunë. Ne si grup Kuvendar I PDK-së e përkrahim dhe jemi Pro këtij draft plani.

**Znj. Violeta Zefi:** E falënderoj Vlorën për shpjegimet e duhura lidhur me planin. Edhe grupi I ynë e konsideron sit ë domosdoshëm një plan të tillë për transparencë. Natyrisht e përkrahim plotësisht.

**z. Petrit Palushaj:** Edhe unë në emër të grupit të AAK-së e konsideroi të mirë këtë plan të veprimit dhe vazhdojmë tutje me procedim të tij.

**Kryesuesi, z. Zeqir Morina, e venë në miratim planin për transparencë për vitin 2019 dhe me 24 vota PËR, asnjë kundër dhe asnjë abstenim, MIRATOHET.**

**Pika e 7. E Rendit të Ditës: Shqyrtimi i rekomandimeve të KPF për procesverbalin e Takimit me Qytetar të datës 18.12.2018,( kjo pikë do të duhej të referohej para pikës së 8. Të rendit të ditës por me marrëveshje të kryesuesit dhe anëtarëve të asamblesë u vendosë që të referohet pas pikës së 8.)**

Rreth shqyrtimit të rekomandimeve të KPF-së nga procesverbali i mbledhjes së kryetarit të Komunës me qytetarë, me datën 18 Dhjetor 2018, fjalën e merr kryetari I Komunës, z. Zenun Elezaj.

**z. Zenun Elezaj, kryetar i Komunës:** Ne, e kemi mbajt edhe takimin e dytë me qytetarë. Po e shfrytëzoi rastin që ta përgëzoi procesmbajtësin që në procesverbal ka qenë shumë korrekt dhe më ka bërë përshtypje përpikëria e prezantuar në procesverbal. Ju e keni lexuar procesverbalin, për ne mbetët obligim që të gjitha shqetësimet e qytetarëve të prezantuara në atë debat, të I përmbahemi kërkesave të qytetarëve sa më shumë, ti parashohim dhe planifikojmë në buxhetin e vitit 2020. Ndërsa ato kërkesa dhe nevoja të qytetarëve që janë të planifikuara në buxhetin e vitit 2019, ti realizojmë sa më mirë. Ju faleminderit për vëmendje.

Kryesuesi pasi jep mundësinë të gjithë anëtarëve që ta marrin fjalën në lidhje me këtë pikë të rendit të ditës, dhe pasi që askush nga anëtarët e Kuvendit nuk e merr fjalën, ai kalon në pikën tjetër të rendit të ditës.

**Pika e 9. E Rendit të Ditës: Shqyrtimi dhe miratimi i Propozim-vendimit për mos dhënie të pëlqimit nga Komuna, për ushtrimin e veprimtarisë afariste-gurore me minim (gurthyesve)**

Kjo pikë e rendit të ditës fillon me referimin e drejtorit të bujqësisë, z. Naser Morina.

**z. Naser Morina, drejtor i BZHR:** I nderuar kryetar Elezaj, i nderuar kryesues, Asamblistë, drejtorë dhe gjithë të pranishëm. Jemi munduar që t`ju pajisim me material, me kohë dhe sa më të detajuar. Kemi sjellë këtë propozim-vendim duke u bazuar në të gjitha ligjet dhe kompetencat e deleguara nga Qeveria për nivelet lokale. Një raport jua kam dërguar veç e veç të gjithëve dhe të cilin e keni pranuar. Gjithmonë duke u bazuar në ligjet dhe dispozitat 13 dhe nenit 17, pika 18 që janë më kryesorët, pastaj në të gjitha nenet dhe paragrafët, duke u konsultuar me të gjitha drejtoritë, me qytetarët, me sektorin për integrime evropiane, kemi ardhur deri tek ky Propozim-Vendim. Për çdo nevojë për sqarim, për çdo pyetje, jam në dispozicionin tuaj me qellim të marrjes së një vendimi të përbashkët. Ju faleminderit.

Kryesuesi, z. Morina, hap debat për këtë çështje, fjalën kërkon që ta merr anëtari I Kuvendit, z. Enver Berisha.

**z. Enver Berisha:** Ne në KPF e kemi trajtuar këtë çështje goxha me kujdes për faktin se është diçka e re dhe sepse pse është dashtë me u marr ky vendim. Besoi që është Vendim i mirë dhe grupi Kuvendar i PDK-së e mbështetë.

**z. Avni Gashi:** Realisht edhe për ne që nuk jemi anëtarë të KPF-së, është një kërkesë interesante. Interesante për faktin se nuk kërkohet vendosja e filtrave në këta gurëthyes apo të plotësohen standardet por më këtë vendim i pamundësohet dikujt që dëshiron të aplikoj dhe ti plotësoi ato kritere. Kjo është e çuditshme prej drejtorisë , pse nuk punohet fillimisht, meqenëse I ka kompetencat, që të ndalohet ndotja e ambientit duke I vendosur ato standard, por shkohet duke e ndaluar konkurrencën apo investitorët e jashtëm. Në mënyrë të veçantë kjo të bënë me dyshuar kur dihet se tani do të filloi ndërtimi I rrugës magjistrale nga aty ku ka mbetur në Kjevë dhe në drejtim të Pejës. E që gurëthyesit kanë me qenë jashtëzakonisht të kërkuar në atë vend. Unë do të doja të besoi se qëllimi me këtë Vendim është të mbrohet ambienti, por mund të besoi në këtë vetëm atëherë kur tek gurëthyesit aktiv fillimisht aplikohen standardet dhe kriteret e përcaktuar për mbrojtje të ambientit. Po e shfrytëzoi rastin që ta pyes drejtorin se sa gurëthyes janë aktiv nga Gllareva deri në Klinë. Në bazë të cilave kritere përjashtohen fshatrat e tjera nga ky vendim? Me këtë vendim është bërë ndarje si me vijë. Nuk janë përfshi as Sferka as disa fshatëra të tjera e ku në këto fshatra që I përmenda mund të aplikohet për licencë për gurëthyes. Nëse duam që ta mbrojmë ambientin duhet që të mos përjashtojmë asnjë teren apo hapësirë.

**z. Zenun Elezaj, kryetar i Komunës:** Jam i fushës profesionale dhe po mundohem që të kontribuoj. I vetmi qëllim I këtij vendimi për ndalim është që mos të lejojmë që gurëthyesit e tjerë të I ofrohen qytetit të Klinës. Ju e dini që traseja e autostradës kalon në atë drejtim dhe se çdo aktivitet I ri duhet të nderprehët në të ardhmen. Ne e kemi menduar që përgjatë rrugës Prishtinë-Pejë dhe rrugës, Klinë-Skënderaj, siç është përkufizuar edhe në Propozim-Vendim, mos me dhënë pëlqimin, ne. si Komunë, përndryshe kompetencë për këtë fushë ka komisioni për miniera dhe minerare dhe ligji minerarë. Ne mundemi të japim ose të mos japim pëlqimin dhe për të qenë përgjegjës para qytetarëve, unë nuk kam dëshirë që të shoh gurëthyes afër qytetit të Klinës. Asnjë vendim dhe asnjë politikë zhvillimore nuk e ndalon që nesër me marr pëlqim ndonjë investitor edhe për Dollc edhe për Dresnik. Kjo ka qenë ideja e jonë që të dalim me këtë propozim dhe s`ka asnjë qellim tjetër përveç kësaj. Operatorët që janë aktiv kanë marrë pëlqimin për operim, nuk mund të bëjmë kërkesa për kritere tanimë sepse është kompetencë e dikujt tjetër. Gjithsesi mendoi se duhet të bëjmë përpjekje me nivelin qendror që të merren masa. Mendoi që është një vendim i mirë i marrur, sepse sipas informative që kam, posa të filloi ndërtimi I autostradës, njerëzit kanë me kërkuar pëlqime edhe për Dresnik dhe ne nuk do të mund të jua ndalonim. Për fund, me këtë vendim nuk jua kemi ndaluar operimin Kompanive që nxjerrin gurë dekorativ. Janë përdorë dy fjalë: Minim dhe pa minim që të kuptohet se me minim veprojnë operatorët –gurëthyes ndërsa pa minim , operatorët që nxjerrin gurë dekorativ. Pra OE që nxjerrin gurë pa minim përjashtohen nga kjo ndalesë.

**z. Petrit Palushaj:** Ne si grup Kuvendar i AAK-së e mbështesim këtë propozim-Vendim dhe jemi dakord që mos të epen më pëlqime për gurëthyes në atë zonë.

**z. Tunë Dedaj:** Petriti e shprehu mbështetjen në emër të grupi, ndërsa unë dëshiroi të i bëjë një pyetje kryetarit. Nëse ne, na vjen një investitor serioz për hapjen e një fabrike të çimentos, a duhet praktikohet ky vendim edhe në atë rast?

**z. Zenun Elezaj, kryetar i Komunës:** Nuk përjashtohet askush nga kjo fushë por nuk ka rezerva në atë zonë, kurdo që të flitet për një lëndë minerare për eksploatim, ne e kemi marrë këtë vendim dhe kemi kompetencë me e shfuqizuar.

**z. Sefa Morina:** Edhe unë e përkrahu këtë vendim. Ne, si lagje në Gllarevë, jemi të prekur drejt për drejt nga këto operime. Sa herë që bëhet ndonjë minim, ne si lagje mbesim pa ujë.

**Znj. Violeta Zefi:** Ne si grup Kuvendar I LDK-së, e përkrahim këtë Vendim.

**Kryesuesi, z. Morina e vënë në miratim Propozim-Vendimin në fjalë dhe me 23 vota PËR asnjë kundër dhe asnjë abstenim, MIRATOHET.**

**Pika e 10 e Rendit të Ditës: Shqyrtimi dhe miratimi i Propozim-vendimit për formimin e Komisionit për shpalljen e Sportistit të Vitit 2018, AD HOC (ref. Drejtoria e KRS).**

**z. Skënder Merturi, drejtor i DKRS:** Përshëndetje për të gjithë. Në bazë të rregullores për përdorimin e simboleve Komunale si dhe procedurat, mënyrën dhe kushtet për ndarjen e titujve të nderit dhe shpërblimeve të tjera, sipas nenit 8, 8.5, 8.6, 14. 14.1, 14.2 dhe nenit 14.3, parashihet formimi I një komisioni AD-HOC, për shpalljen e “Sportisti I Vitit”. E dij që më herët nuk është vepruar në këtë formë, por derisa kemi një rregullore , ne duhet ta zbatojmë këtë rregullore. Pra, ky komision AD-HOC duhet të përbëhet si në vijim: 4 anëtarë nga Kuvendi I Komunës, 2 anëtarë nga ekzekutivi dhe 1 nga shoqëria civile. Ju faleminderit.

Kryesuesi I seancës, kërkon nga anëtarët e Kuvendit që të fillohet me propozime sipas shpjegimit që dha drejtori i DKRS, d.m.th., 4 anëtarë nga Kuvendi, 2 nga Ekzekutivi dhe 1 nga Shoqëria Civile.

**z. Xhevgjet Berisha:** Unë propozoi që anëtarë I këtij Komisioni AD-HOC të jetë, znj. Saranda Elezi.

**z. Besart Hoti:** Nga grupi Kuvendar I PDK-së, propozojmë që të jetë, z. Asdren Ramadani.

**Znj. Violeta Zefi:** Në emër të grupit Kuvendar të LDK-së, propozojmë , znj. Saranda Zeqa.

**z. Valmir Bacaj:** Në emër të grupit Kuvendar të AAK-së, propozojmë z. Tunë Dedaj

Nga Ekzekutivi, kryetari Elezaj propozon që anëtarë të këtij Komisioni të jenë. Z. Skënder Merturi dhe z. Petrit Bekaj. Ndërsa nga shoqëria Civile u propozua, znj. Tahire Gashi.

**Kryesuesi i vënë në miratim këto propozime dhe me 23 vota PËR, asnjë kundër dhe asnjë abstenim, MIRATOHET Komisioni AD-HOC në këtë përbërje: 1. Saranda Elezi, 2. Asdren ramadani, 3. Saranda Zeqa, 4. Tunë Dedaj, 5. Skënder Merturi, 6. Petrit Bekaj, 7. Tahire Gashi.**

**Pika e 11 e Rendit të Ditës: Shqyrtimi dhe miratimi i Propozim-vendimit për zëvendësimin e anëtarit të Komitetit për Komunitete nga komuniteti serb ( Suzana Smigiq me Tanja Kostiq)**

**Z. Zeqir Morina, kryesues, shpjegon kërkesën e Komitetit për Komunitete për zëvendësimin e anëtarit të këtij Komiteti, znj. Suzana Smigic, pasi që e ka të pamundur të marr pjesë në mbledhjet e rregullta të këtij Komiteti për arsye shëndetësore, me znj. Tanja Kostic, si anëtare e re. E vënë në miratim këtë kërkesë dhe me 23 vota PËR, asnjë Kundër dhe asnjë Abstenim, MIRATOHET ky zëvendësim.**

**Pika e 12 e Rendit të Ditës: Interpelanca për Drejtorinë e Urbanizmit dhe Mbrojtjes së Mjedisit nga IPK-Gjokë Lleshaj.**

**z. Gjokë Lleshaj:** Të nderuar të pranishëm. I nderuar kryetar. Unë si thirrës I kësaj Interpelance kërkoi që kjo të shtyhet për seancën e radhës, pasi që, kërkesës time për furnizim me dokumente të nevojshme për çështje të caktuara e që kanë të bëjnë me këtë interpelancë, nuk i janë përgjigjur kënaqshëm disa nga dikasteret brenda Komunës. Kërkoj që të ndikoni, që të pajisem me ato dokumente në ndërkohë, dhe në seancën e radhës ta realizojmë këtë pikë të Rendit të Ditës.

**Pas konsultimit të Kryetarit të Komunës, z. Zenun Elezaj, me drejtorin e Urbanizmit dhe drejtorin e FEZH si dhe thirrjes së tij për furnizim me të gjitha dokumentet e nevojshëm për kërkuesin e interpelancës, z. Gjokë Lleshaj, u dakordua që kjo pikë e rendit të ditës të shtyhet për seancën e radhës. Me këtë edhe përfundon seanca e parë për vitin 2019 e Kuvendit të Komunës së Klinës.**

**Procesmbajtës: Kryesuesi:**

Skënder Behramaj Zeqir Morina (Anëtari më i vjetër i Kuvendit)